DJ Lin Zahir Rasa Syukur, Allah Jemput Jadi ‘Tetamu’ Tanah Suci Di Bulan Ramadan, Pernah..

Dalam rezeki kita, ada juga rezeki yang Allah peruntukkan kepada orang lain, begitulah ungkapan yang tepat bagi menggambarkan ‘rezeki’ yang tidak terjangka yang diterima penyampai radio Suria FM, DJ Lin.

Menerusi hantaran pada ruangan Instagram miliknya, Hijabista difahamkan bahawa DJ Lin telah menerima tajaan bagi menunaikan ibadah umrah di bulan mulia, Ramadan Al Mubarak.

Menerusi hantaran berkenaan, DJ Lin mendedahkan bahawa dia amat terkejut dengan rezeki Allah yang tidak sangka-sangka ini. Malah, beliau seakan tidak percaya apabila ditawarkan untuk menunaikan ibadah umrah pada bulan penuh barakah dan maghfirah iaitu Ramadan.

“Rezeki ini datang dalam sekelip mata. Saya ada perjumpaan dengan ‘client’ iaitu Al Ridzuan Travel yang datang dari Pulau Pinang.

“Mereka merupakan penaja waktu solat di Suria FM. Sewaktu sedang berbual, mereka beritahu akan berangkat ke tanah suci pada bulan ramadan untuk menunaikan umrah. Tiba-tiba mereka tanya saya, sama ada saya nak turut serta,” katanya.

Apa yang lebih memeranjatkan adalah, DJ Lin mengakui sebelumnya dia sudah memasang niat untuk menjejakkan kaki di tanah suci dan melaksanakan ibadah Umrah pada bulan suci, Ramadan. Memandangkan dia belum pernah sekali pun merasai bagaimana berpuasa di Tanah suci.

“Sejujurnya saya memang telah memasang niat untuk menunaikan ibadah umrah di bulan Ramadan. Tetapi mungkin rezeki itu belum ada. Saya tak pernah menyambut Ramadan di Mekah dan Madinah.

“Sampai sekarang saya rasa seperti tidak percaya, saya diberikan rezeki ini. Saya asyik tanya pada pemilik Al Ridzuan Travel iaitu Ustaz Ridzuan, betul ke saya akan pergi menunaikan ibadah umrah di bulan Ramadan.

“Sewaktu dia datang untuk ambil passport pun saya tanya dia sekali lagi, betul ke saya akan pergi ni. Saya rasa seperti sedang bermimpi. Tetapi dia kata Lin, ini memang realiti. Mungkin Allah berikan rezeki untuk Lin melalui Al Ridzuan Travel,” ujarnya.

Tambahnya lagi, tanggungjawab berat yang digalas sebagai pengurus besar, menjadikanya sukar untuk meninggalkan anak-anak buahnya di Suria FM.

Bagaimanapun, DJ Lin menganggap rezeki yang hadir sebagai satu teguran dan panggilan dari Allah, serta merupakan peluang keemasan yang tidak mungkin dilepaskan.

Sekadar info, ini merupakan umrah kali ketiga yang akan dilaksanakan DJ Lin, kali terakhir dia mengerjakan ibadah umrah adalah pada tahun 2012.


Fenomena Nasi Arab Bikin Rakyat Malaysia Teringin Menikmatinya. Ini Senarai Restoran Terbaik!

Apabila kita menyebut tentang masakan Timur Tengah, apa yang terlintas di fikiran ialah hidangan Nasi Arab atau kita panggil, Nasi Briyani versi Arab. Selain nasi, tarikan lauk hidangan adalah ayam atau kambing yang berair.

Nasi Arab pastinya bukan untuk makanan mereka berasal dari Timut tengah, malah menjadi kegemaran sebahagian rakyat Malaysia. Fenomena nasi arab menjadi tumpuan apabila bulan ramadan tiba. Nah kenapa perlu kusut beratur panjang, bukan Malaysia punyai banyak restoran yang menghidangkan resepi Timur Tengah ini. Jom tinjau tempat-tempat di KL yang anda boleh menikmati hidangan Timur Tengah yang menakjubkan ini!

Terletak di pusat membeli-belah Kuala Lumpur, Damascus BBQ terkenal sebagai salah satu restoran terbaik di sekitar kawasan itu. Menghidangkan kebab, shawarma dan biryani yang paling lazat dan segar. Restoran ini mesti dicuba jika anda berada di sekitar kawasan itu.

Terletak di lokasi yang strategic, di jalan utama Jalan Jelatek dan bertentangan dengan LRT Setiawangsa, Saba merupakan syurga bagi penggemar Nasi Arab. Sama ada anda memilih Chicken Kabsa yang lazat atau pilihan nasi Lamb Mandi (Mandy) yang lembut, anda boleh mengharapkan hidangan lazat yang diselitkan dengan jumlah herba dan rempah ratus yang tepat.

Adakah anda ingin berjimat, tetapi teringin nak makan sepinggan Nasi Arab? Ya! Restoran Suria adalah penyelamat anda. Dengan harga serendah RM6 setiap pinggan, anda boleh menikmati set nasi Chicken Mandy yang disertakan dengan suku ayam yang lazat. Apatah lagi bahagian nasinya cukup besar untuk mengenyangkan perut anda!

Tidak seperti kebanyakan restoran Timur Tengah hidangan yang menyajikan masakan Nasi Arab, D’ Arab Station lebih kepada restoran makanan segera kontemporari. Di sini, anda mempunyai pilihan sembilan set kombo (sama ada ayam atau kambing) daripada “Suku Hidangan Ayam” individu kepada “Makan Campur Rakan” bersaiz keluarga. Walaupun harganya murah, mereka tidak pernah kedekut pada kualiti. Nasinya lembap, manakala ayam yang dibakar dibumbui dengan baik.

Terletak di kawasan kejiranan Taman Melati Utama, Restoran Taj Hadramawt telah wujud sejak tahun 2011. Sudah tentu, masakan Timur Tengah tidak akan lengkap tanpa menikmati pilihan nasi yang menyelerakan. Sebagai contoh, Lamb Madghout mereka sangat disyorkan. Terima kasih kepada penyerapan rahsia rempah Taj Hadramawt sendiri, nasi dan kambing digabungkan dengan baik menggunakan teknik periuk tekanan. Hasilnya, nasi keluar kembang dan kambingnya cukup lembut untuk digigit.

Sepinggan nasi Arab yang murah dan sedap? Oh, tunggu… adakah kami menyebut bahawa setiap set disertakan dengan minuman percuma? Untuk memulakannya, ada Mandy Ayam Arab. Dihidangkan bersama nasi basmati, Chicken Mandy diperap dengan pelbagai rempah ratus dan dimasak selama berjam-jam sehingga empuk. Seterusnya ialah Mandy Arab Yaman mereka, yang diperap dengan serbuk istimewa dan pelbagai rempah ratus. Tidak dinafikan hidangan nasi ayam Arab mereka enak dan menyelerakan, dan perlu diberi pujian juga kepada jenis kambing mereka guna!

Berhampiran bulatan di kawasan Kampung Pandan, Restoran Al-Rawsha dikenali serta-merta dengan bangunannya yang unik seperti istana. Menunya banyak, dengan hidangan pembuka yang mesti dicuba seperti hidangan nasi Mandy dan Kabsa. Peminat Nasi Arab pasti gembira dengan nasi bakar ayam Mandy yang berbau rempah dan ayam yang lembut dengan sos pencicah.

Terletak di kawasan Jalan Radin Anum yang sibuk yang dihuni oleh restoran Cina, Al Diafah mungkin kelihatan seperti restoran yang pelik tetapi restoran Timur Tengah yang popular ini menjadi tarikan hidangan Nasi Arab yang menggoda. Pertama sekali, nasi Lamb Mendy (Mandy) sungguh harum. Walaupun anda bukan peminat kambing, Chicken Mendy juga tidak boleh dilepaskan. Kedua-dua hidangan lengkap dengan sos nasi buatan sendiri yang disertakan.

Malam BBQ sebagai salah satu restoran Arab paling moden dan minimalis yang telah menghiasi kesibukan Kuala Lumpur. Susunan daging yang dipanggang pada api perlahan kepada pelbagai jenis daging yang dipanggang secara tradisional di atas dapur propana, ia akan sentiasa sesuai dengan sepinggan Nasi Briyani yang akan menyanyikan alunan masakan Arab di lidah anda.

Tarbush telah berada di sekitar Kuala Lumpur sejak dua puluh tahun yang lalu dan masih kekal sebagai salah satu restoran Timur Tengah terbaik. Walaupun penubuhan ini telah banyak berubah dalam beberapa tahun yang lalu, ia masih menonjolkan rasa makanan yang luar biasa sama baiknya sejak hari ia dibuka. Hidangan ini termasuk kebab, saus hummus, semua jenis daging panggang dan Nasi Briyani ala Arab!


Dulunya Pernah Tipu Depan Ayah Pakai Tudung, Kini Kisah Anak Gadisnya Berhijab Tarik Perhatian.

Tidak dinafikan, di sebalik kejayaan setiap lelaki adalah wanita yang berada di belakangnya. Begitu juga jutawan kosmetik, Datuk Seri Aliff Syukri yang cukup berbangga kerana mempunyai isteri bukan sahaja cantik tetapi juga bijak dan berpenampilan menarik.

Ramai yang terleka dengan kejelitaan Datin Seri Shahida Mohd Rashid yang sentiasa tampil sederhana dalam apa juga majlis dihadiri. Dia yang memang sejak dulu sudah berhijrah mengakui tidak akan melupakan kisah silamnya sebelum melakukan penghijrahan.

Waktu itu menurutnya bertudung ini bukanlah sesuatu yang boleh dipaksa dan semua itu perlu bergantung pada nawaitu dan keikhlasan seseorang.

“Bertudung itu memang tidak boleh dipaksa dan ia perlu datang daripada hati kita. Dulu ayah saya memang paksa pakai tudung sewaktu bersekolah rendah. Saya pakai tetapi apabila keluar rumah saya akan buka tudung.

“Saya rasa tidak adil mengapa saya perlu memakai tudung kerana bagi saya biarlah ‘perasaan’ itu datang secara semulajadi. Tetapi sampailah satu tahap, saya rasa tiba masanya untuk berhijab dan malu jika tidak memakainya.

“Dan ini memang terbukti benda itu datang dari hati dan tidak boleh dipaksa,” katanya kepada Media Hiburan.

Menurutnya daripada situ, dia banyak belajar erti kehidupan dan pengalaman hidup. Justeri, Datin Seri Shahida tidak akan memaksa anak perempuannya biarlah dia belajar dari masa ke semasa tentang bertudung.

“Buat masa ini saya cuma bagi didikan agama tentang pentingnya tentang aurat. Jadi semua itu terpulang pada dia. Jadi kalau dia boleh dengar cakap kita baguslah, tetapi perkara seperti ini jangan dipaksa, biar datang secara semulajadi.

Jika diintai di laman instagram, beliau juga gemar berselfie dan memang tak puas mata memandang melihat penampilannya di instagram.Datin Seri Shahidah yang gemar tersenyum ini begitu gemarkan gaya yang sederhana tetapi kemas. Walaupun tanpa bermekap tebal, kecantikan wajahnya serta sifatnya yang ramah memang boleh buat kita terasa ingin dekat dengannya.

Apa yang menariknya kini bila anak gadisnya menganjak dewasa, kita bagaikan dibayangi pasangan adik-beradik apabila digadingkan bersama. Sering tampil di media sosial membuat review tudung, Datin Seri Shahidah tampak seperti kakak kepada anak sulung perempuannya.

Kecantikan anak gadisnya persisnya malah mencuri tumpuan ramai apabila bersama. Siapa sangka anak gadis yang dahulunya dikendung kecil ke mana sahaja kini tampil berhijab dan penampilannya menarik perhatian ramai.


Rindu Insan ‘Tersayang’ Yang Sudah Meninggal? Ini Doa Amalkan Selepas Solat

Ketika ibu bapa atau mereka yang tersayang sudah meninggal, maka tak ada lagi yang boleh kita lakukan selain memanjatkan doa untuk mereka.

Dan memang tidak ada lagi yang boleh diharapkan oleh mereka yang telah meninggal, kecuali kalimat doa dari anda. Itu ertinya, mendoakan mereka yang sudah meninggal merupakan keharusan bagi seorang umat islam.

Mendoakan mereka yang sudah meninggal boleh dilakukan seperti berziarah ke kuburnya ataupun dilakukan di rumah seusai melaksanakan solat. Ada hadis yang mengatakan bahawa, “Jika seseorang meninggal dunia, maka terputuslah amalannya kecuali tiga perkara. iaitu, sedekah jariyah, ilmu yang dimanfaatkan, dan doa anak saleh.” Berikut doa yang boleh anda ucapkan supaya ibu bapamu mendapat pengampunan dan perlindungan di surga.

Hubungan ibu bapa dan anak akan terputus ketika salah satunya meninggal dunia. Namun, meskipun anda tak boleh lagi melayani mereka secara langsung, anda boleh mengirimkan doa ini pada mereka.

اللّهُمَّ اغْفِرْ لَهُ وَارْحَمْهُ وَعَافِهِ وَاعْفُ عَنْهُ وَاَكْرِمْ نُزُلَهُ وَوَسِّعْ مَدْخَلَهُ وَاغْسِلْهُ بِلْمَاءِ وَالشَّلْجِ وَالْبَرْدِ وَنَقِّهِ مِنَ الْخَطَايَا كَمَا يُنَقَّى الثَّوْبُ الْاَبْيَضُ مِنَ الدَّ نَسِ وَاَبْدِلْهُ دَارً اخَيْرًا مِنْ دَارِهِ وَاَهْلًا خَيْرًا مِنْ اَهْلِهِ وَزَوْجًا خَيْرًا مِنْ زَوْجِهِ وَادْخِلْهُ الجَنَّةَ وَاعِذْهُ مِنْ عَدَابِ الْقَبرِ وَفِتْنَتِهِ وَمِنْ عَذَابِ النَّارِ

Allahummaghfir lahu warhamhu wa ‘aafihi wa’fu ‘anhu wa akrim nuzulahu wa wassi’ madkholahu, waghsilhu bil maa i wats-tsalji walbarodi wa naqqihii minal khothoo ya kamaa yunaqqots- tsawbul abyadhu minad danas, wa abdilhu daaron khoiron min daarihii wa ahlan khoiron min ahlihii wa zawjan khoiron min zawjihi, wa adkhilhul jannata wa a ‘idzhu min ‘adzaabil qobri wa fitnatihi wa min ‘adzaabin naar.

Ertinya : wahai Allah, ampunilah dan rahmatilah, bebaskanlah, lepaskanlah dia. Dam muliakanlah tempat tinggalnya, luaskanlah jalan masuknya, cucilah dia dengan air yang jernih dan sejuk, dan bersihkanlah dia dari segala kesalahan seperti baju putih yang bersih dari kotoran, dan gantilah rumahnya dengan rumah yang lebih baik daripada yang ditinggalkannya, dan keluarga yang lebih baik, dari yang ditinggalkannya pula. Masukkanlah dia ke syurga, dan lindungilah dari siksanya kubur serta fitnahnya, dan siksa api neraka.

Kalau yang sudah meninggal adalah ibu (perempuan), maka lafadz ‘HU’ diganti menjadi ‘HA’ (Allahummagh fir Laha). Dan jika keduanya sudah meninggal, maka lafadz ‘HU’ diganti menjadi ‘HUMA’ (Allahummagh fi La Humma).

Meski ibu bapa anda sudah meninggal, masih ada cara bagi anak untuk tetap boleh berbakti pada mereka. Namun belum ramai orang yang mengetahuinya.

Selain mendoakan, anda boleh juga mengubati rindu anda pada ibu bapa. Rindu ini nyatanya boleh diekspresikan dengan amalan-amalan yang boleh anda lakukan untuk mereka.

Itulah doa untuk ibu bapa yang sudah meninggal yang boleh anda panjatkan setelah solat. Kalau ibu bapamu masih hidup, jangan sia-siakan kesempatan untuk selalu membahagiakan, membanggakan, dan menyayangi mereka sebelum tiada ya! Tapi kalau sudah meninggal, selalu doakan, rutin lawati kuburnya, dan teruskan apa yang telah mereka perjuangkan selama hidup.


Duduk Di Jejantas Beralaskan Kotak, Ebit Lew Berikan Rumah Sewa Buat Keluarga Ini Berteduh

Baru-baru ini telah tular gambar di laman sosial mengenai sebuah keluarga yang menetap di jejantas dengan beralaskan kotak sahaja. Foto itu telah menyentuh hati sesiapa sahaja yang melihatnya hinggakan mendapat perhatian daripada pendakwah terkenal iaitu Ebit Lew.

Beliau telah menolong keluarga tersebut mendapatkan tempat berteduh dengan mencarikan rumah sewa buat mereka. Mulia sungguh hatimu ustaz!

Sebak rasa seharian carikan rumah untuk adik ni dan mak ayahnya. Dapat rumah 1 bilik. 1 ruang tamu dan ada dapur dan tandas semuanya. Saya bayarkan rm500 sebulan dari tuan rumah. InsyaAllah saya akan terus bayar bulan-bulan selagi mampu insyaAllah. Saya bagi free jer pada mereka. Bila tengok adik ni berlari-lari main mainan patung hadiah dari anak saya. Sebak menangis rasa hari ini. Ubat hati ini semalam tengok tidur di jambatan alas kotak.

Tadi ada seorang abang bagi rumahnya free. Dia berada di oversea. Tapi kawasan kondo tu kena halau pula. Sedih gak. Takperlah. Katanya undang-undang. Ya Allah selalu begitu pandangan orang pada orang miskin dan gelandangan. Tuan rumah bagi. Tapi ajk tak bagi. Susah juga call sana sini. Banyak protokolnya.

Saya dah biasa kena halau bila bawa adik jalanan atau gelandangan pergi shoping. Hati saya dah lali kena halau ini. Luka sikit tapi cepat jer pulih. Kena halau dalam dunia ini takper. Jangan kena halau di akhirat.

Syukur kawan-kawan bantu. Terima kaseh abang azman dan semua kawan-kawan yer. Terima kaseh tuan rumah baik hati bantu masuk malam-malam ini. Saya doakan semua yang bantu Allah rahmati dan kasih sayangnya. Saya dah hadiahkan tikar,toto, bantal,tilam dan barang dapur. InsyaAllah esok hantar lagi barang-barang lain.

Sabarlah yer abang kakak. Kita mungkin buat silap dan kadang orang pandang rendah. Tapi kita hidup untuk Allah sayang. Saya doakan Allah bantu abang dengan kakak yer. InsyaAllah Allah Maha Baik. ALLAH Maha Mengetahui.

Alhamdulillah, terharu apabila melihat ramai rakyat Malaysia yang menghulurkan bantuan dikala waktu yang mencabar begini. Moga kehidupan keluarga tersebut bertambah baik selepas ini dan moga mereka yang membantu turut diberi rahmat oleh Tuhan. InsyaAllah.


“Paksa Diri untuk Berubah..” Kunci Kejayaan Neelofa Untuk Kekal Istiqomah

Tampil berniqab dan berpurdah, penghijrahan bekas pengacara Meletop, Hajah Noor Neelofa Mohd Noor sememangnya mengejutkan ramai orang, sekaligus menjadikannya sumber inspirasi dan role model dalam menutup aurat dengan lebih sempurna.

Bagaimanapun, berat mata memandang berat lagi bahu yang memikul, Neelofa akui bukan perkara mudah baginya untuk kekal istiqomah dalam penghijrahannya yang kini sudah menginjak dua tahun.

Ketika menghadiri program Festival Sunnah yang diadakan di Stadium Abdul Halim, Alor Setar, Kedah baru-baru ini, Neelofa turut berkongsi tip kekal istiqomah kepada para peminatnya yang mahu berubah kearah lebih baik.

Antara pendekatan yang dilakukan ibu kepada Muhamad Bilal, untuk kekal Istiqomah adalah dengan ‘berubah secara paksaan’. Menurut Neelofa, teknik ini adalah yang termudah untuk diamalkan.

“Orang ramai tanya saya, macam mana cara nak istiqamah adalah paksaan, tiada cara lain. Kena paksa, contoh kena dengar ceramah di YouTube, itu benda paling senang, tak perlu keluar rumah.

“Kena paksa buka al-Quran, kena paksa baca tafsir. Malasnya nak baca al-Quran, boleh baca tafsir dalam hati. Al-Quran ini satu benda yang sangat istimewa di mana kadang-kadang baca tafsir pun boleh mengubah hati orang. Jadi, paksa!

“Nak berzikir pun kalau dulu boleh berzikir 100, 1000 kali tu sekejap saja. Sekarang satu pun tak ada. Jadi, kena cari tasbih, kena ada usaha itu.

“Istiqamah inilah benda yang paling susah sekali sebenarnya kalau nak tanya. Nak pakai tudung senang, kita decide kita nak pakai tudung. Kita minta doa-doa untuk kita pakai tudung,” katanya.

Selain itu, Neelofa menegaskan, sokongan keluarga dan orang sekeliling yang rapat dengan kita juga memainkan peranan yang penting baginya untuk kekal Istiqomah.

“Nak istiqamah untuk menghayati menutup aurat dengan sempurna itu is another story. Saya bukan la orang yang tepat nak bagitahu, tapi kalau sekadar pengalaman itulah.

“Maksudnya banyak paksaan dalam usaha atas iman saya itu tapi yang banyak membantu juga adalah teman-teman dan pasangan,” katanya.


Pandanan Warna Berani Aksesori & Pakaian Sedia Pakai Ini Tidak Akan Membosankan Gaya. Ini Petuanya!

Walaupun pakaian serba hitam tidak pernah ketinggalan zaman, adalah mudah untuk mendapati diri anda mengelakkan warna terang atau corak pernyataan untuk pilihan yang lebih selamat seperti hitam dan neutral lain.

Corak penyataan sememangnya menonjol dan warna-warna cerah menjadikan mana-mana pakaian unik, tetapi melangkah keluar daripada yang dijangkakan boleh menjemukan. Tetapi bereksperimen dengan gaya, akan membantu anda mencari perkara yang anda rasa hebat, jadi jangan takut untuk menerokai neon, corak berani atau rona permata juga.

Bagi mereka yang berminat untuk menaik taraf almari pakaian anda, temui petua kami untuk mencuba almari pakaian yang berani dengan himpunan koleksi aksesori berani harus miliki.

Jika anda baru mula mengembangkan permainan fesyen anda, cuba cari inspirasi di Instagram dan Pinterest. Walaupun mungkin terasa sukar untuk mengubah gaya anda, bermula dari kecil boleh membantu anda menjadi lebih selesa dengan melangkah keluar dari zon selesa. Jika almari pakaian anda dipenuhi dengan warna gelap, cuba mulakan dengan warna gelap warna yang anda suka, seperti hijau atau biru yang lebih gelap untuk memudahkan anda memakai lebih banyak warna. Ini boleh jadi apa sahaja daripada baju hingga sepasang kasut, tetapi apa yang penting ialah anda telah memulakan perjalanan ke pakaian yang lebih berwarna.

Apabila memadankan pakaian anda, cuba tambahkan aksesori dengan satu warna atau warna yang serupa dari satu warna untuk menyarungkan kaki anda ke dalam gaya yang lebih berwarna. Cara yang cepat dan bergaya untuk menambah warna pada mana-mana pakaian, dan ia boleh menarik perhatian untuk semua sebab yang betul. Memadankan berbilang aksesori seperti tudung, tali pinggang dengan skema warna yang sama atau warna pelengkap juga merupakan cara mudah untuk menggabungkan lebih banyak warna.

Koleksi TOUS Vibrant Colors yang diinspirasikan oleh musim panas yang paling meriah dan kontemporari yang menyeronokkan. Tous memperkenalkan barang kemas yang menggabungkan batu permata dan enamel dalam penuh warna. Koleksi lebih menumpukan pada campuran produk dengan fokus pada penampilan telinga, gelang dan lapisan dengan cara yang menyeronokkan dan dinamik.

Di sebalik konsep ini adalah koleksi yang melampaui menangani kempen pemasaran tertentu. Ia adalah satu cara untuk mengekspresikan diri anda. Ia adalah komitmen untuk menawarkan koleksi baharu yang akan diperluaskan dan akan kekal dalam rangkaian produk TOUS dalam jangka masa panjang. Penyesuaian dengan potongan serba boleh dan koleksi inklusif yang membolehkan anda bereksperimen, mencipta gaya dengan aksesori unik TOUS.

Satu corak pernyataan boleh membawa pakaian, sama ada dalam bentuk pakaian, baju, skirt, seluar atau apa-apa sahaja di antaranya. Ini boleh menjadi corak klasik seperti jalur atau titik polka, atau anda boleh menerokai corak yang lebih cerah seperti bunga atau momen 70-an beralun. Tidak kira apa corak yang anda pilih untuk digegarkan, sentiasa bergaya dengan yakin.

Satu lagi cara untuk memakai warna yang berani adalah dengan memakai pakaian serba monokromatik penuh dengan satu warna. Walaupun anda tidak perlu memakai merah jambu panas, anda boleh cuba memakai satu warna keseluruhan untuk benar-benar mendorong diri anda keluar dari zon selesa. Walaupun ini kelihatan mudah, ia boleh menjadi pop warna yang menarik di antara lautan sut kelabu.

Jika anda tidak takut sebelum ini, sekarang mari kita bercakap tentang corak pencampuran. Pada zahirnya, ini mungkin kelihatan seperti ‘fesyen jangan’, tetapi mencampurkan corak ialah cara yang bagus untuk menyerlahkan dan menggegarkan pakaian yang unik. Semasa menyusun pakaian, masih mencari corak yang akan berfungsi sebagai corak pernyataan anda. Kemudian cuba pasangkan corak klasik seperti jalur atau kotak-kotak dengan corak pernyataan itu untuk mengimbanginya. Warna yang sama dalam corak akan menjadikan pakaian itu mengalir.

Musim luruh ini, ia mengenai perkara kecil, perhimpunan intim, keselesaan rumah, keindahan dalaman yang mengelilingi diri kita dan keseronokan berkongsi keindahan itu dengan orang lain. Untuk mencipta gaya yang lain dari yang lain padanan tas tangan dari koleksi terbaharu Kate Spade New York pasti setiap gaya anda tidak membosankan. Go girl!


“Siapa Kata Tiada Keuntungan?” – Peniaga Ini Syukur Keluarga B40 Dapat Makan Siang Dan Malam Dengan Menu Rahmah

Semenjak pelancaran Program Menu Rahmah, ramai golongan miskin B40 dapat membeli sajian makan tengah hari dan juga malam dengan harga serendah RM4.90 sahaja.

Meski pun ia merupakan satu insiatif yang baik tetapi merujuk kepada segelintir pihak peniaga ada menyuarakan ketidakpuasan hati ekoran kerugian yang mereka alami kerana penetapan harga yang begitu rendah.

Perkongsian seorang TikToker dikenali sebagai Abang Chik menyuarakan pendapatnya berkenaan isu ini di sosial medianya. Katanya, sebagai peniaga dia tidak merasa gusar untuk sertai program ini dan gembira untuk lihat keluarga yang datang bersama anak-anak untuk menikmati juadah bersama.

“Sejak kerajaan mula lancarkan Menu Rahmah ini, Abang Chik ada terfikir mampu atau tidak,

“Tapi bila buat semula kiraan dengan teliti, masih ada ruang untuk abang sertai dan mula lakukannya di kedai abang sendiri,

“Alhamdulillah, Abang happy sangat lihat ada keluarga yang datang bawak anak-anak 5-6 orang order hidangan Menu Rahmah.” katanya.

Menurut pemilik Restoran Burger Warisan D’Gazebo di Telok Panglima Garang itu, masih ada jua keuntungan yang dikaut walaupun jualan makanan hanya berharga RM4.90 hingga RM5.00. Semuanya terpulang kepada mentaliti peniaga untuk berfikir secara positif atau negatif dalam meniaga.

“Jujur kata, bukan semua orang mampu untuk datang dan makan di restoran,

“Bila Abang Chik buat kira-kira semula, ada juga untung yang diperolehi dalam linkungan RM1.50 hingga RM2.00. Ada untungnya,

“Bila kita ni fikir side negatif kita akan rasa marah dan banyak kekurangan. Bila pula kita fikir positif, Alhamdulillah.” ujarnya.

Katanya, kerjaaan tidak menyekat untuk peniaga jual menu tertentu pada hidangan RM4.90 itu. Malah, peniaga boleh menjual mengikut kreativiti yang boleh membantu golongan B40 ini menikmati hidangan seperti orang lain.

“Menu Rahmah ini tak perlu pun untuk anda perlu letak sayur atau ayam dalam hidangan itu. Mesti ikut berat tertentu…tidak. Kerajaan tak tetapkan pun,

“Cuma kerajaan lancarkan kempen Menu Rahmah ini di jual pada harga RM5 ke bawah. Jadi ikut kreativiti anda untuk cipta menu tersendiri. Kira pula kos anda sendiri,

“Abang Chik sediakan dua hidangan; Nasi Ayam Kicap dan Nasi Kari Ayam. Jadi akhir kata, kita buat apa yang kita mampu, kita buat apa yang kita boleh buat.” nasihatnya buat para peniaga yang masih takut untuk ikuti program ini.

Sekadar info, Menteri Perdagangan Dalam Negeri dan Kos Sara Hidup (KPDNKSH), Datuk Seri Salhuddin Ayub berkata program ini tidak membebankan peniaga malah ianya satu inisiatif secara sukarela buat para peniaga. Peniaga juga boleh hentikan penjualan Menu Rahmah jika perniagaan mereka mulai merudum.


Restoran, ‘Haziq Shell ‘All’ Out’ Bakal Jadi Tarikan Terbaharu JB! Eyra Hazali Luah Rasa Syukur

Pelakon jelita drama popular Mr.Grey, Eyra Hazali meluahkan rasa syukur yang tidak terhingga terhadap kejayaan sang suami, Haziq Nadzli apabila berjaya membuka sebuah restoran makanan laut yang dikenali sebagai Haziq Shell ‘all’ out (Shell Out).

Hijabista difahamkan bahawa, restoran makanan laut berkenaan akan mula beroperasi dua hari lagi, iaitu pada 19 Januari 2023 (Khamis) sebelum sambutan Tahun Baru Cina Bermula.

Perkara gembira ini dimaklumkan sendiri oleh Eyra menerusi hantaran di laman Instagram (IG) miliknya, Eyra atau nama sebenarnya Hazirah Qasdina Hazali, 24, yang juga ibu kepada dua cahaya mata itu, berharap serta berdoa agar pembukaan restoran baharu suaminya akan berjalan lancar.

“Alhamdulillah, tahniah sayang. Semoga Allah membimbing dan memberkati anda dalam segala hal. Semoga perniagaan awak berjaya di tahun-tahun akan datang.

“In Shaa Allah restoran kami akan dibuka pada 19 January 2023 ( Khamis ) di Bandar Dato Onn, Johor Bahru. Kedai beroperasi dari 4.00 petang 12.00 tengah malam,” tulis Eyra pada ruangan kapsyen hantaran berkenaan.

Selain itu, Eyra turut berharap agar restoran itu mendapat sambutan yang mengalakkan serta sokongan daripada para peminat mereka berdua.

Malah, Eyra juga turut mengambil kesempatan menzahirkan ucapan terima kasih kepada semua tetamu yang sudi hadir ke majlis pembukaan itu nanti serta berterima kasih diatas doa-doa yang dikirimkan wagramaya buat keluarga mereka.

Meninjau ke ruangan komen, Hijabista mendapati rata-rata pengikut kedua pempengaruh media sosial ini membanjiri ruangan komen pada hantaran berkenaan dengan mengucapkan tahniah diatas kejayaan kedua figura kesayangan mereka itu.

Malah, terdapat juga netizen yang mendoakan agar perniagaan pasangan suami isteri ini maju dan berjaya mencapai keuntungan berlipat ganda.


Mahukan Jodoh Yang Sempurna Dan Penuh Kebaikan, Amalkan Pilihan Doa Ringkas Ini Yang Mudah & Mudah Diingati!

Isu jodoh bukanlah sebuah isu yang boleh kita rancang dan ketahui bila masanya akan tiba. Kadang-kala, jodoh datang tidak mengenal waktu mahupun usia. Jodoh datang awal bersebab, jodoh datang lambat juga bersebab.

Bagi anda yang sedang menanti jodoh dan sentiasa mahukan jodoh yang terbaik, lakukanlah amalan doa ringkas ini supaya Allah SWT dapat memberikan jodoh yang terbaik untuk diri kita semua..kerana percayalah, jodoh tak pernah silap…

Maksud Rumi:

“Ya Tuhan kami, anugerahkanlah kepada kami jodoh (isteri-isteri) kami dan keturunan kami sebagai penyenang hati (kami) dan jadikanlah kami imam bagi orang-orang yang bertakwa.” – QS Al-Furqaan 74

Maksud Rumi:

“Ya Tuhanku janganlah Engkau membiarkan aku hidup seorang diri dan Engkaulah Waris Yang Paling Baik.”

Selain itu juga, ada beberapa pilihan doa lain yang boleh anda amalkan supaya mendapat jodoh yang baik dan sepadan. Khas untuk kaum wanita, bacalah doa pendek ini setiap kali selesai solat supaya Allah SWT mendengar keinginan anda dan insyaAllah akan dimakbulkan.

Maksud Rumi:

“Ya Robb, berikanlah kepadaku suami yang terbaik dari sisi-Mu, suami yang juga menjadi sahabatku dalam urusan agama, urusan dunia & akhirat.”

Semoga anda yang sedang membaca artikel ini mendapat jodoh yang baik dan sepadan! Diharapkan doa-doa ini dapat membantu anda dalam usaha untuk mendapatkan jodoh dengan cepat dan sempurna. InsyaAllah. Amin Ya Rabb!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


“Size Darah Beku Static And Not Expanding, No Surgery Needed”- Ameera Zaini Kongsi Keadaan Anak Di Hospital

Sebelum ini pengacara dan usahawan, Ameera Zaini ada berkongsi tentang perihal anak sulungnya, Mateen terjatuh dari kerusi dan terhentak di kepala. Menurut Ameera, Mateen kemudiannya telah dibawa ke hospital dan dipantau di ICU. Keadaan anak lelakinya itu stabil dan menunjukkan kemajuan yang positif.

Ramai yang mendoakan keadaan Mateen agar tiada yang serius berlakupada si kecil apatahlagi Ameera sedang sarat menungu hari melahirkan anak keduanya.

Alhamdulillah Mateen is showing a positive progress. Ramai yang DM, komen, text tanya khabar and doakan kami. Terima kasih banyak-banyak atas doa kalian.
Mateen jatuh macam mana? Sebenarnya kami pun tak pasti. Masa kejadian Meera kat atas, Hasnor pulak baruuu je sampai atas nak letak barang. Pastu kitorang dengar bunyi kuat. Mateen jatuh kerusi.

Mateen tak pengsan, dia menangis je tak berhenti. Lepas sejam dia muntah and then tidur masa waktu berbuka. Lepas berbuka, kami tak sedap hati so we decided to bring him to the hospital. Dalam perjalanan tu dia bangun and macam biasa je siap menari dengar lagu.

Lepas jumpa doctor, kitorang balik and monitor kat rumah. Kat rumah dia okay, pastu dia nak makan apple. Lepas makan tu dia muntah lagi. Pastu minum air pun muntah. Tak fikir panjang kami bawa ke hospital semula, buat CT Scan. Masa tu dah midnight dah.

Pukul 4am camtu doc bgtau ada keretakan dekat skull dan sedikit bleeding. Ya Allah memang gugur jantung Meera. Esok paginya neurosurgeon datang and explain dekat kami, lepas tu Mateen dihantar ke ICU untuk pantau simptom dia at least 24 hours.

Alhamdulillah dalam 24 hours tu Mateen tak muntah, eating well, boleh ketawa, responsive. Pagi tadi 2nd CT Scan was done. Based on the result, size darah beku static and not expanding — doctor kata no surgery needed cuma kena terus pastikan pendarahan betul-betul dah berhenti.

Sekarang Mateen dah pindah ke wad biasa, dah makin stable, cheerful, makan pun banyak. Mohon semua kalau sudi selitkan Mateen Hasnor Rozaini dalam doa kalian ya. Semoga Mateen Hasnor Rozaini semakin pulih, semoga blood clot tu dissolve cepat-cepat dan retak tu sembuh naturally. Amin ya Rabbal Alamin.

HIJABISTA: Didoakan agar urusan Ameera dipermudahkan. Moga anaknya Mateen kembali sembuh seperti sediakala.

DAPATKAN HIJABISTA E-MAGAZINE DENGAN MEMUAT TURUN APLIKASI EMALL DI GOOGLE PLAY DAN APPS STORE.


Jual Jamu Sekarang Tak Sama Dengan Jual Jamu Dahulu…Tya Ariffin Bantu Isteri Adeep Nahar Gv9 Sampai Jadi Jutawan

Dilahirkan di Indonesia dalam keluarga yang begitu mementingkan kesihatan dan kecantikan diri terutama menerusi amalan memakan jamu, Pelakon Indonesia yang juga menantu tiri kepada Dato’ Sri Siti Nurhaliza iaitu Tya Ariffin dilihat tidak mahu mempersiakan semua itu untuk diamalkan.

Semua insan bernama wanita tanpa mengira peringkat umur jangan pernah ada rasa takut untuk mencubanya. Malah dengan usahanya kini lahir lah jutawan-jutawan hasil dari menjual jamu. Ohsem bukan!

Memilih untuk mengembangkan sayapnya dalam bidang perniagaan apabila memilih untuk menjual jamu. Tya menepis spetikal orang jual jamu sekarang tidak seperti jual jamu di lorong-lorong kedai. Buktinya dia sudah membantu ramai sahabat-sahabatnya menjadi jutawan.

Baru-baru ini Adeep Nahar GV9 menzahirkan rasa bangga terhadap isterinya bergelar jutawan Jamu Mutyara menerusi Mutyara Home Centre, usaha yang sama sekali tidak dijangka kejayaan isterinya sampai di peringkat ini.

“Terima kasih kepada Tya Arifin, Asyraf Khalid kerana menjadi guru dan sahabat isteri saya.”

Demikian kata penyanyi dan rapper Adeep Nahar GV9 mengenai kejayaan isterinya, Mazlin Merezukhi yang kini bergelar jutawan dengan menjadi stokis jamu Mutyara menerusi Mutyara Home Centre (MHC).

Adeep, 45, atau nama sebenarnya Abdul Mutalib Nahar berkata, konsep perniagaan MHC yang diperkenalkan oleh pasangan suami isteri Tya Arifin dan Asyraf Khalid itu adalah inisiatif perniagaan alaf baru yang melahirkan ramai ahli perniagaan berjaya selain dijalankan dari rumah dan menggunakan modal rendah.

“Awalnya isteri beritahu mengenai jamu Mutyara. Saya pun tanya perniagaan ini macam mana. Sebelum menjadi pramugari, isteri pernah menjadi kontraktor. Jadi, dia ada asas dalam perniagaan. Saya tak nak halang dia, sebab dia dah biasa bekerja. Malah, dia yakin untuk buat perniagaan ini.

“Selepas tiga tahun, dia beritahu berjaya mencapai jualan lebih RM1 juta. Sebagai suami saya bangga dengan usahanya yang bekerja siang dan malam, bertungkus lumus dengan apa yang dibuat. Kepercayaannya terhadap Mutyara, Tya dan Asyraf sangat tinggi.

Mutyara Beauty hadir khas bagi mengubah skeptikal golongan wanita terutamanya yang melihat jamu hanya untuk santapan orang tua semata-mata. Malah. Ia juga dicipta seiring dengan arus pemodenan khusus buat golongan wanita masa kini yang sibuk bekerjaya dan memilih jalan mudah untuk kekal bertenaga serta cantik.

Perniagaan ini yang dahulunya secara kecil-kecilan sambil dibantu suaminya, Ibu kepada si cilik popular, Arif Jiwa Asyraf ini melebarkan sayapnya dengan ada sokongan antara satu sama lain. Begitu juga Adeep Nahar GV9, sentiasa menyokong usaha isterinya walaupun pada awalnya dia juga mempunyai septikal tentang produk yang dijual isterinya.

“Selama tiga tahun saya melihat isteri menjalankan perniagaan ini, dia sangat positif. Daripada nasihat Tya, Asyraf dan gurunya Dr Azizan, mereka semua orang yang sangat positif dalam semua aspek. Saya pun ambil semangat itu,” katanya.

Menurutnya, antara inti kejayaan adalah suami isteri perlu saling menyokong.

“Tidak kiralah dari segi perniagaan apa, walaupun bukan dalam bisnes sama, suami dan isteri perlu saling menjadi tulang belakang. Doa masing-maisng sangat penting. Saya sentiasa mendoakan kejayaan dan kebaikan buat isteri,” katanya.

Sementara itu, Mazlin yang sudah tiga tahun berniaga jamu Mutyara berkongsi dia bermula sebagai pengguna dan keberkesanan produk ini, membuat dia berkobar-kobar berkongsi dengan orang ramai dan hasratnya disambut baik oleh pasangan suami isteri ini.

“Kali pertama mencuba produk ini, saya cakap pada suami produk ini ‘sesuatu’. Dia macam terkejut, sebab dia tahu saya seorang yang sangat skeptikal dengan produk. Selepas tiga hari minum, alhamdulillah sakit pinggang yang dialami selama tujuh tahun sebelum itu sembuh serta merta.

“Kebetulan, Tya dan Asyraf mencari stokis. Jadi, saya cakap pada suami nak mencuba. Saya yakinkan suami dan nekad kalau nak menjadi usahawan tak nak biasa-biasa. Saya ambil pakej yang paling tinggi. Sebab, kalau nak buat, kena betul-betul. Mereka adakan sesi perjumpaan dan saya beranikan diri pergi sendiri.

“Ketika itu juga mereka memberikan penghargaan kepada usahawan yang menjual jamu Mutyara. Saya pegang ‘award’ itu dan mula berangan. Ternyata, ada yang boleh berjaya dengan perniagaan ini,” katanya.

Menurutnya, usaha yang dimulakan secara zero dan hasil tunjuk ajar daripada Tya, dia menerusi pasukannya dikenali sebagai Team Chantek dinobatkan sebagai jutawan Mutyara pada Ogos tahun lalu selain sudah mempunyai 2,500 ahli di bawahnya.

“Di Mutyara kami macam keluarga. Budaya yang dibawa Tya dan Asyraf adalah nak membantu orang. Nampak kesungguhan mereka ke arah itu. Tidak wujud jurang antara pengasas dan usahawan. Saya berasa sangat dengan mereka. Jadi, bila dapat persekitaran seperti itu, kita berasa gembira dan ‘enjoy’ dengan apa dibuat.

“Diakui ada masa berlaku turun naik dan jualan kurang, tapi itulah kehidupan. Tapi, apa boleh dikatakan saya gembira bersama mereka. Bukan saja saya, tapi usahawan lain pun merasakan perkara sama. Kami diberikan peluang sama rata,” katanya.


Cantik Semulajadi Tanpa ‘Filter’, Netizen Tak Keruan Lihat Wajah Manis Nelydia Senrose Bertudung!

Sejak tampil dengan imej baharu, iaitu mengenakan hijab setelah pulang dari mengerjakan ibadah haji bersama suami tercinta pada Oktober lalu.

Pelakon jelita, Nelydia Senrose atau nama sebenarnya Nik Zaris Nelydia Nik Sen sering menjadi sorotan netizen.

Baru-baru ini, isteri kepada ahli perniagaan Muhd Hafez Halimi itu sekali lagi mencuri perhatian netizen menerusi penampilan yang memukau pada hari ulangtahun kelahiran dan majlis kesyukuran Nelydia Senrose.

Perkara itu dapat dilihat menerusi ruangan Instagram miliknya apabila, Nelydia sering berkongsi foto-foto dirinya yang tampil dengan imej sopan dan berhijab itu menerima ribuan tanda suka daripada peminat mahupun rakan selebriti.

Terbaharu, satu muatnaik video dilaman Tik Tok oleh seorang jurusolek yang berkongsikan momen beliau menatarias wajah Nelydia Senrose, sehingga menaikkan lagi seri wajahnya itu tular di laman sosial berkenaan.

Kejelitaan dan kecantikan wajah Nelydia setelah ditatarias tanpa menggunakkan sebarang filter dalam video berkenaan berjaya membuatkan peminat dan warganet terpukau dengan kecantikan yang dimiliki.

Ini demikian kerana, seorang individu sempat meminta video atau gambar pelakon jelita itu tanpa menggunakan sebarang filter.

Namun apa yang lebih menarik perhatian warganet adalah pendedahan dari jurusolek itu sendiri bahawa video yang diambil itu adalah video asal tanpa penggunaan sebarang filter.

‘Ni takde filter sis’

Malah, terdapat juga dikalangan netizen yang berpendapat bahawa wajah Nelydia begitu manis dan lembut sehingga tidak jemu mata memandang.

‘Antara artis yang sangat sangat cantik, tak jemu mata memandang’

Meninjau ke ruangan komen, Hijabista mendapati kebanyakan wargamaya memberikan tumpuan terhadap kecantikan Nelydia Senrose sekaligus membanjiri ruangan komen dengan pelbagai puji-pujian.


Kajian Membuktikan Cili Boleh Turunkan Berat Badan, Ini Menu Menarik Tambah Pedas Dalam Diet. Rugi Tak Makan Pedas!

Penulis buku Weight Loss: The Alternative Medicine Guide menjelaskan, makanan pembakar lemak mempunyai tiga karakter iaitu mengandungi protein, lemak dan serat yang tinggi. “Makanan ini walaupun mengandungi lemak, ia memerlukan tenaga ketika proses penghadamannya. Ini membuatkan proses pembakaran lemak menjadi lebih cepat,” ujarnya.

Pasti ramai mengalami masalah lemak berlebihan di sekitar tubuh. Lebih-lebih lagi hijabi yang baru melahirkan anak. Walaupun sebagai muslimah yang berpakaian sopan, lemak-lemak tersebut pasti tidak kelihatan di mata kasar orang ramai. Namun, kehadiran lebihan lemak ini pasti boleh mempengaruhi tahap keyakinan diri hingga menjadi sangat rendah.

Tahukah anda, selain senaman yang kerap, lemak di tubuh juga boleh dibakar dengan memilih diet dan pemakanan yang betul. Jom kita semak 10 makanan yang boleh membantu membakar lemak yang ada di tubuh.

Maka, pilih makanan yang dapat tingkatkan metabolisma badan anda agar terbakar segala lemak yang terkumpul. Nak lebih efektif? Pastinya dengan amalan bersenam yang konsisten.

Kegemaran setiap wanita! Dark chocolate mengandungi Flavonoids, iaitu sifat anti-radang yang membantu mengurangkan kadar kolestrol di dalam badan. Ia meningkatkan pertumbuhan serotonin di dalam darah dan juga membakar lemak.

“Sebagai pencinta makanan pedas sendiri, saya mendorong rakyat Malaysia untuk menambahkan cabaran mereka ke tahap pedas dengan mencuba kemudian subsand baru menambah lebih banyak serpihan cili!” Subway’s Spicy kata Encik Shariff Pengarah Subway Malaysia.

Menu segar Subway Malaysia mencipta keseimbangan yang hebat antara kegemaran klasik Subway terkenal dengan kombinasi rasa baru, seperti Bulgogi Chicken dengan keju mozzarella, Breaded Chicken Cutlet dengan sos Mayo pedas dan Smoky Chicken dengan sos Lada Panas. Di samping itu, menu baru termasuk keju yang lazat seperti hirisan cheddar dan keju mozzarella, tiga sos baru –spicymayo, lada panas dan keju; sayur campur, serpihan cili dan bahan tambahan seperti alpukat dan cendawan cincang. Sebilangan besar makaroni & keju juga disediakan sebagai iringan sempurna bagi mereka yang menginginkan sesuatu yang sedikit lebih merosot dari makanan mereka.

Mayo Chickensub menampilkan ayam yang diasinkan dalam pembuatan semula krim yang diilhami Selatan dan sos Lada Panas panggang yang dimasak dimasukkan ke dalam kepingan ayam lembut untuk Hot Pepper Chickensub.

Rakyat Malaysia dijemput untuk menikmati Subsand Hot & Spicy berkongsi pengalaman mereka di media sosial dengan hashtag #taspedas. Subsare edisi terhad baru boleh didapati melalui makan malam atau makanan dari semua restoran Subway atau melalui penghantaran melalui Foodpanda dan Grab Food mulai hari ini.

Jadi, sudah tahu apa makanan yang harus dipilih? Semestinya, dalam apa jua yang kita ambil, kita hendaklah berpada-pada. Makanan yang elok pun, sekiranya diambil dalam kuantiti yang banyak boleh menyebabkan makanan tersebut menjadi tidak elok pada tubuh kita. Selain itu, menjaga pemakanan sahaja tidak mencukupi untuk membakar lemak. Rutin senaman yang konsisten, dan pengambilan air kosong yang mencukupi juga merupakan antara faktor kejayaan. Elakkan pengambilan pil kurus yang banyak ada dijual di pasaran. Ia bukan sahaja tidak elok, malah dikhuatiri memudaratkan kesihatan badan untuk jangka masa yang panjang.


Berkain Pelikat Sambil Petik Gitar, Video Pendek Cik Manggis Bersama Bapanya Curi Tumpuan Netizen! Terbaiklah Uncle!

Benar kata peribahasa, bapa borek anak rintik. Siapa yang tidak terhibur apabila melihat keletah mesra anak dan bapa ini menghiasi ruang di laman sosial. Pasti ada yang tersenyum teringat akan bapa sendiri.

Tampak santai sambil berkain pelikat, video yang dimuat naik ini mendapat tumpuan ramai serta membuatkan netizen terhibur melihat kemesraan mereka berdua.Cik Manggis atau nama sebenar, Nurshazwani Shamsuddin juga tampak bersahaja mendendangkan lagu tersebut.

Oleh kerana videonya berdurasi pendek, ramai juga yang mahukan versi yang penuh! Ha! Nampak gayanya Cik Manggis kena buat video yang baru lah ya!

ala, nyanyi sampai habis la!

Ada juga yang mengatakan wajah ayahnya seakan-akan mirip wajah suaminya! Wah! Betul ke ni?

Ayah akak ke? Muka sama la dengan ayah akak.

Team Hijabista juga turut terhibur dengan video pendek dari Cik Manggis itu. Kami doakan ayah Cik Manggis dipanjangkan umur dan sentiasa diberikan kesihatan yang baik. InsyaAllah Amin YRB.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Pagi-pagi Bangun Dari Tidur, ‘Hadiahkan’ Al-Fatihah Untuk Diri Sendiri, Rasai Nikmatnya

Kita sering membaca Surah Al-Faatihah ini berulang kali dan setiap kali kita mengerjakan solat, sama ada solat fardhu mahupun solat sunat.

Surah al-Fatihah adalah ummul kitab dan menjadi rukun dalam solat. Tidak sah solat sekiranya bacaan al-Fatihah tidak sempurna. Itu asas yang perlu kita tahu betapa pentingnya membaca al-Fatihah dengan betul.

Sejak pada usia kecil lagi, kebanyakan kita sudah diperkenalkan oleh ibu bapa dengan surah ini. Kita disuruh menghafalnya. Surah al-Fatihah umpama sebati di dalam diri.

Namun pernahkah anda terfikir untuk menghadiahkan bacaan Al-Fatihah kepada diri sendiri?

Al-FATIHAH UNTUK DIRI SENDIRI

Pernahkah anda menghadiahkan Al-Fatihah untuk DIRI anda sendiri…?

Jika belum, lakukanlah mulai hari ini kerana ini adalah makanan yang baik bagi ROH kita, iaitu zikir-zikir dan Al-Fatihah. Ia adalah sebaik-baik hadiah untuk rohani kita.

CARA MENGAMALKANNYA:

Setiap pagi apabila kita bangun dari tidur…
1. “Beri salam” pada diri sendiri dahulu.
2. Lalu panggil nama PENUH kita dengan lembut 3 kali.
3. Kemudian sentuh dada kiri kita (jantung) sambil mengucapkan: “ALHAMDULILLAH”

KEMUDIAN KATAKANLAH:
“Aku hadiahkan Al-Fatihah ini untuk diriku sendiri, lahir dan batinku, Yaa Allah jagalah hambaMu ini, lindungi hambaMu, jadikanlah hamba penjemput rezeki Allah yang berlimpahan seperti air sungai yang mengalir tiada hentinya.. Aamiin Ya Allah.”

LALU BACA SURAH AL-FATIHAH 1 KALI
Lakukan sekarang kerana mungkin sudah lama atau tidak pernah anda menghadiahkan Al-Fatihah pada diri sendiri, lakukan sekarang dan nikmatilah RASAnya…

Rasulullah S.A.W bersabda: “Barang siapa yang menyampaikan 1 (satu) ilmu saja dan ada orang yang mengamalkannya,maka walaupun yang menyampaikan sudah tiada (meninggal dunia), dia akan tetap memperoleh pahala.”  (HR. Al-Bukhari)


Lipstik, Lip Balm, Lip Tint Dan Lip Gloss Semuanya Tak Sama, Hijabi Kena Ambil Tahu Bukan Asal Sapu Je

Bibir yang mekar, merah dan mungil tentunya menjadi idaman ramai wanita. Pemakaian lipstik, lip balm, lip tint dan lip gloss menjadikan bibir kelihatan sempurna. Namun berapa wanita yang tahu tentang perbezaan ke empat-empat produk kecantikan ini?

Mungkin ada yang beranggapan semuanya sama sedangkan hakikatnya semua peralatan kecantikan untuk bibir ini berbeza antara satu sama lain. Apa kata kita ambil sedikit masa untuk kenal apa sebenarnya lipstik, lip balm, lip tint dan lip gloss yang setiap hari kita pakai.

PERBEZAAN LIPSTIK, LIP BALM, LIP TINT DAN LIP GLOSS.

LIPSTIK

Lipstik adalah produk pewarna bibir pertama yang ditemui. Manfaatnya digunakan secara sederhana untuk mengubah warna bibir. Oleh kerana itu lipstik memiliki variasi warna bermula dari merah, ungu, orange, dan sebagainya.

LIP TINT

Dikenali juga sebagai lip stain, lip tint belakangan ini sangat popular terutama di kalangan pencinta kosmetik Asia. Lip tint memiliki variasi warna yang jauh lebih sedikit dibandingkan dengan lipstick. Hal ini kerana lip tint digunakan untuk meningkatkan warna semulajadi bibir. Oleh kerana itu warna yang sering ditemukan adalah merah, pink, atau peach.

LIP BALM

Produk ini digunakan untuk melembabkan dan merawat bibir. Jika anda memiliki masalah bibir kering atau pecah, maka lip balm adalah pilihan yang tepat. Pada umumnya lip balm tidak memiliki warna, namun sekarang terdapat variasi lip balm yang memberikan warna pada bibir.

LIP GLOSS

Lip gloss memiliki formula yang lekit di bibir, dan membuat bibir terlihat glitter. Jika kamu memiliki bibir yang tipis, produk ini dapat membuat bibir terlihat penuh. Namun, warna yang dihasilkan lip gloss tidak bertahan terlalu lama.


Pegawai Dietetik Ini Saran Amal Diet #SukuSukuSeparuh Untuk Turunkan Berat Badan Serta Merta

Cara diet #sukusukuseparuh merupakan simbol kepada pinggan sihat Malaysia dalam mengamalkan pengambilan pemakanan yang sihat. Pinggan sihat ini adalah bertujuan untuk menggalakkan rakyat Malaysia mengamalkan diet yang sihat bagi mengelak pelbagai jenis penyakit.

Menurut Pegawai Dietetik Hospital Tengku Ampuan Rahimah Klang, Pn Murnizar Binti Mokhtar  cara diet #sukusukuseparuh  ini sangat sesuai diamalkan untuk mereka yang sedang berazam menurunkan berat badan.

Ketika kunjungan ke Kumpulan Media Karangkraf beliau menekankan tidak susah untuk mengamalkan diet secara sihat sekiranya kita mengamalkan #sukusukuseparuh.

Diet #sukusukuseparuh ini terdiri daripada suku kabohidrat, suku protein dan separuh sayuran dan buah-buahan.

Apa yang penting dalam pemakanan seharian kita perlu tahu keseimbangan makanan yang dipilih baik dari sarapan pagi, makan tengahari dan malam. Dua perkara yang sangat ditekankan ialah elakkan pengambilan makanan berlemak dan gula. Sebaliknya kebanyakan makanan yang disarankan dalam kempen ini ialah kukus,rebus dan bakar tanpa menyahkan nutrien dalam badan.

SUMBER: KEMENTERIAN KESIHATAN MALAYSIA


Ouch! Sakitnya Kulit Kering Menggelupas Di Musim El-Nino, Jom Lembapkan Kulit Dengan Cara Ini Sis

Apabila disebut timun ramai beranggapan sayuran ini hanya dihidangkan sebagai pelengkap ulam-ulaman, acar atau dijadikan penambah dalam masakan.

Namun, ramai yang tidak cakna bahawa selain masakan, rasa timun yang segar dan mengandungi banyak air juga memberikan manfaat daripada segi kesihatan dan kecantikan.

Musim panas akibat El-Nino sekarang ni kan? Selalu sahaja membuatkan kulit wajah terasa perit bila terkena panahan cahaya mentari. Berikut Hijabista kongsikan semula sebuah perkongsian dari warga Facebook, Tengku Wdec.

Menurut Engku cara paling ampuh mengatasi masalah kulit kering dan menggelupas di musim-musim El-Nino ini.

“Meh tengku ajar cara buat face mist sendiri. Bagus untuk sejukkan kulit muka. Kecikkan liang pori, tegangkan kulit dan eyebag,” tulisnya ringkas pada ruangan kapsyen hantaran berkenaan.

Bagi Hijabi yang mempunyai masalah jerawat, bolehlah perakan bebrapa titis lemon untuk merawat muka sunburn dan berjerawat.

1) Bahan: timun sebatang.

Potong-potong. Rebuskan dgn air sikit. Jangan lama sangat. Sbb timun ketegori sayur. Rebus lama nanti vitamin die hilang. Agak lembut sikit blh terus angkat. Sejukkan sekejap.

2) Blend timun tadi dgn sedikit air rebusan. Agak2 je. Jangan banyak sgt.

3. Siapa ade jerawat atau sunburn. Boleh perah lemon sikit. Lemon bagus utk cerahkan kulit dan matikan jerawat.

4) Masukkn dalam botol spray. Botol ni tengku beli dekat mr diy. Dah siap simpan dalam peti. Boleh tahan dalam 2 minggu sebab kita dah masak tadi kan.

5. Bila nak pakai keluarkan sembur je dekat muka. Dah pakai tak payah bilas. Biar je kering macam tu.

Sejuk dan segar je bila kena pada kulit wajah. Selamat mencuba!


Halia Ada 10 Kebaikan Salah Satunya Membasmi Selulit. Bukan Boleh Guna Dalam Masakan Je!

Halia sering digunakan sebagai penambah perasa dalam sesuatu masakan. Bukan je boleh guna dalam masakan, halia juga sebenarnya baik untuk kesihatan dan kecantikan anda. Mulai hari ini, jom kita amalkan pengambilan halia dalam kehidupan seharian kita.

Tetapi, sebaiknya anda elakkan daripada mengambil halia jika anda mengalami masalah jantung, hati atau mengalami pendarahan pada luka. Anda juga tidak digalakkan mengambil halia sekiranya anda sedang hamil dalam trimester kedua dan ketiga.

Jadi, Hijabista paparkan 10 kebaikan halia untuk kesihatan dan kecantikan anda.

Skrub halia membantu memanaskan kulit anda dan meningkatkan peredaran darah. Ia juga dapat menghalang pembentukan selulit. Campurkan 1 sudu besar halia yang diparut dengan 500ml jus halia. Tambah juga 1 gelas garam laut kasar. Letakkan skrub tersebut pada span dan gosokkan pada semua tempat yang bermasalah.

Halia mengandungi sejumlah besar antioksidan, mempercepat proses pembaharuan dalam badan dan menghilangkan radikal bebas dan toksin, sekali gus melambatkan proses penuaan.

Sekiranya anda mengalami masalah penghadaman, kencing manis atau loya semasa hamil, anda boleh mengunyah halia atau menambah sedikit halia segar ke dalam teh anda.

Mudah sahaja caranya. Cairkan 1 – 2 sudu mentega shea. Kemudian, tambah 1 – 2 sudu teh minyak avokado, 3 – 5  titis minyak pati nilam, 3 – 5 titis minyak pati halia dan 5 – 7 titis minyak pati lemon. Campurkan semua bahan tersebut dan masukkan ke dalam balang yang kering.

Anda boleh gunakan campuran ini sebagai masker dan juga sebagai krim tangan. Tetapi awas, bahan ini boleh menyebabkan alahan. Jadi, anda perlu berhati-hati.

Halia berkait rapat dengan proses keradangan dan kesakitan, termasuk sakit otot selepas bersukan, sakit akibat datang bulan dan arthritis. Campurkan halia dan kunyit, jus lemon, 1 sudu teh madu dan air. Kemudian, minum suam-suam.

Halia mengandungi banyak elemen ‘pembakaran’, mempercepat metabolisme dan mengurangkan selera makan. Tambah halia segar atau halia parut dalam minuman anda. Jika anda minum teh halia 30 minit sebelum makan, anda tidak akan makan secara berlebihan. Anda juga boleh ambil yogurt bersama halia parut, kayu manis dan secubit lada merah.

Campurkan halia parut, madu dan jus lemon untuk menganjal dan memberi seri pada kulit. Sapukan masker tersebut pada wajah selama 30 minit.

Halia menggalakkan pertumbuhan rambut baru dan mencegah masalah keguguran rambut. Campurkan halia parut dan bawang putih bersama air. Tambah juga beberapa titis minyak zaitun atau minyak kelapa. Kemudian, urut pada akar rambut anda.

Menurut kajian, penggunaan halia biasa boleh menormalkan tahap kolesterol dan gula dalam darah. Ia juga boleh mengurangkan risiko komplikasi yang berpotensi. Halia juga membantu menghalang pembentukan penggumpalan darah dan tekanan darah tinggi. Rebus halia dengan batang kayu manis, biarkan ia sejuk dan minum 2 – 3 kali sehari.

Ada dua cara yang boleh dilakukan untuk menghalang jerawat tumbuh pada wajah anda. Pertama, campurkan 1 sudu teh halia parut dan 1 sudu teh cuka epal. Sapukan pada setiap jerawat untuk menghilangkan keradangan dan kemerahan dengan cepat.

Kedua, campurkan 1 sudu teh halia parut, 1 sudu teh madu dan susu. Sapukan pada muka dan biarkan selama 10 – 15 minit sebelum anda cuci bersih muka anda.


Sabun Cuci Baju Boleh Menyebabkan Alahan Dan Boleh Meragut Nyawa Anda

Terdapat banyak jenis alahan yang berada di muka bumi ini. Akan tetapi yang paling kerap didengari adalah alahan terhadap makanan seperti kacang, kerang. Tetapi, tahukah anda objek yang berada di sekeliling juga boleh menjadi punca alahan?

Ramai yang tidak tahu bahawa alahan berlaku apabila sistem imun yang memberi tindak balas kepada bahan atau makanan yang selalu tidak berbahaya. Alahan akan memberi signal kepada sel-sel antibodi yang mengenal pasti alergen sebagai sesuatu yang berbahaya walaupun pada dasarnya ia hanyalah objek biasa.

Setiap orang mempunya alahan yang berbeza seperti alahan terhadap bahan atau makanan yang berbeza-beza. Malah reaksi yang akan di hadapi juga berlainan setiap individu. Antara reaksi alahan adalah hidung berair, bersin, rasa gatal-gatal dan diserang anafilaksis. Anafilaksis adalah reaksi di mana alergi yang boleh mengancam nyawa seseorang itu.

Tahukah anda, barang kemas yang murah atau berwarna perak biasanya diperbuat dariapada nikel, iaitu sejenis besi yang boleh menyebabkan pemakainya mengalami ruam gatal-gatal. Malah, alergi nikel ini selalu terjadi apabila pesakit memakai anting-anting atau barang kemas lain.

Nikel juga terkandung di dalam objek seperti duit syiling, zip seluar dan telefon bimbit. Rangka cermin mata juga sama.

Individu yang mempunyai alahan pada besi selalunya akan mengalami masalah menggunakan telefon bimbit atau tablet mereka. Apa yang bakal terjadi adalah, mereka akan mengalami ruam pada kawasan muka, telinga dan tangan sekiranya mereka kerap menggunakan telefon bimbit.

Cara yang terbaik buat mereka yang mempunyai reaksi alahan tersebut adalah menjauhkan diri daripada objek-objek tersebut. Selain itu, anda digalakkan mengguna pelindung plastik pada telefon bimbit. Anda juga boleh mengurangkan sentuhan dengan menggunakan mod freehand pada telefon bimbit anda.

Butang seluar dikategorikan sebagai alergi nikel kiga kerana butang seluar diperbuat daripada besi. Jadi, jika anda sering merasakan gatal-gatal sekitar pusat ini mungkin penyebabnya!

Kalau ini merupakan masalah reaksi alergi, anda boleh cuba untuk memisahkan butang tersebut dengan memakai lapisan lain pada seluar anda. Sebagai contoh, pakai singlet untuk mengalas bahagian besi.

Salah satu punca alahan rhinitis dan asma adalah kerana lipas dan tikus yang berkeliaran di rumah anda. jika jumlah makhluk perosak ini berada di rumah anda besar kemungkinan ahli keluarga anda yang mempunyai alergi rhinitis akan terkesan.

Punca utama yang menyebabkan alahan ini adalah, anda tidak sedar akan kewujudan najis, sel kulit, bulu atau air kencing binatang ini. Apabila ia kering, ia merebak ke seluruh rumah anda dengan jisim yang lebih ringan. Selain itu, jangan rasa bebas sekiranya rumah anda tiada binatang ini kerana kemungkinan ia boleh berlaku pada jiran-jiran anda yang mengalami infestasi.

Di dalam sabun baju terdapat sejenis bahan kimia yang boleh menyebabkan ruam pada kanak-kanak atau orang dewasa. Pewangi, pewarna dan bahan pengawet boleh menyebabkan alergi.

Selain itu, ada juga yang akan terasa gatal-garal apabila terkena sabun basuh baju. Malah, sabun basuh baju juga boleh menyebabkan individu tersebut mengalami kegatalan walaupun tidak menyentuhnya secara langsung. Ruam gatal juga boleh terjadi jika kulit anda terdedah pada pakaian yang tidak basuh atau kotor.

Bahan kimia yang terdapat dalam alat solek, losen dan pelindung matahari juga boleh menyebabkan ruam pada muka. Malah, ruang ini akan naik pada kawasan yang terjejas selepas sejam atau dua selepas pendedahan.

Dermatitis sentuh berlaku disebabkan alat solek boleh diperiksa oleh doktor. Berjumpalah dengan ahli dermatologi dengan secepat mungkin untuk mengenal pasti bahan yang menyebabkan sensitiviti pada kulit anda.

Akhir kata, banyak sebab yang boleh menyebabkan benda di sekeliling kita yang boleh menyebabkan alahan. Sabun mandi hinggalah serangga semuanya boleh berupaya untuk mencetuskan reaksi alergi jika kita tidak berhati-hati.

Pastikan anda menjauhkan diri daripada menyentuh objek yang boleh menyebabkan alergi jika tersembunyi seperti ini. Pastikan anda sentiasa peka ketika menggunakan objek disekeliling anda setiap hari.


15 Tahun Menyepi, Bienda Kongsi Perkembangan Terkini Waheeda ‘Wassini’

‘Ke mana saja wassini, apapun jua wassini, segalanya, wassini..’ Masihkah anda ingat kepada penyanyi bersuara lunak merdu yang melantunkan lagu popular berjudul Wassini sekitar 22 tahun yang lalu?

Pasti ramai di antara hijabi hari ini yang dahulunya pernah meminati dan mengenali penyanyi bertudung litup Norwahidah Abdul Wahab atau lebih dikenali sebagai Waheeda Wasini.

Malah, penampilan julungkali Waheeda di Konsert Gema Gegar Vaganza Musim Ke-2 pada tahun 2017 telah meraih perhatian ramai, walaupun di awal kemunculannya ramai yang gagal menyedari kehadiran Waheeda. Namun, mereka berpendapat bahawa kelunakkan suara Waheeda masih sama, merdu dan tidak berubah.

Menerusi hantaran video di TikTok baru-baru ini, rakan selebriti Bienda sekali lagi membuatkan para peminat dan netizen merasa teruja, apabila beliau berkongsi perkembangan terkini Waheeda yang telah menyepi selama 15 tahun dari dunia hiburan tanah air.

Hijabista dimaklumkan bahawa kedua-dua wanita jelita itu sedang dalam perancangan untuk berkolaborasi di dalam satu projek baharu yang belum diuar-uarkan lagi kepada khalayak umum.

Meninjau ke ruangan komen pada hantaran tersebut, rata-rata netizen menzahirkan rasa gembira apabila akhirnya mereka dapat mengikuti kembali perkembangan terkini penyanyi kesayangan mereka itu satu ketika dahulu.

“Bila dapat lelaki yang tepat.. Subhanallah hebat perubahan Waheeda.”

“Ya Allah, rindu Waheed tambah-tambah dulu membesar zaman dia kerap berlakon cerita kelakar-kelakar tu.”

“Cantik! Niqab dia panjang ke bawah 🥰”

Kini hantaran video berkenaan sudahpun mencecah lebih 600,000 tontonan dengan 32.6 ribu tanda suka daripada pelayar TikTok.

Terdahulu, pada 2009 Waheeda memutuskan untuk menamatkan kariernya sebagai anak seni dalam industri hiburan, sejak bergelar isteri dan suri hati kepada penyanyi serta pendakwah bebas, Akhil Hayy.


Ini Cara Macam Mana Nak Tahu Ingredient Dalam Skincare Okey Atau Tidak, Senang Je Check

Kadang-kdang ketika membeli skincare kita sering tertanya-tanya adakah ianya sesuai atau tidak dengan kulit wajah dan tubuh kita.

Mungkin juga kita tertanya-tanya adakah bahan yang terkandung dalam setiap produk perawatan kecantikan untuk wajah dan tubuh selamat digunakan.

Berikut perkongsian Iman Abd Rahim

Sebelum kita beli product, mestilah kita kena check dulu ingredients dalam product yang kita nak beli. The question is, dah baca ingredients tapi tak faham. Macam mana nak tahu ingredients tu okay ke tak? Nak kena google satu satu ingredients ke? Tapi panjang sangat? Google pun maybe tak faham?

Jangan risau, segalanya dihujung jari. Let me share with you some websites yang I selalu guna untuk analyze skincare. Tak perlu jadi pakar atau expert pun. Yang penting, kena rajin.
So first of all, you need an internet connection and a device. Tak kisah lah nak guna phone ke laptop ke, asalkan ada internet connection.

1. CosDNA

The first and the most basic website, www.cosdna.com.

Normally kalau famous products, dah ada database siap siap so you don't need to copy and paste the whole ingredients to analyze the product. Tapi nak selamat, just copy atau type je satu satu ingredients, lepastu analyze. Kalau majority warna hijau dan kuning, maksudnya product tu low potential of acne, irritants dan berpotensi besar selamat. Tapi kalau nampak ada warna merah, kemungkinan produk tu boleh menyebabkan acne, irritation atau mungkin produk tu tak selamat.

However, data dalam cosDNA ni ada banyak pendapat. Contohnya paraben, dia akan sentiasa letak warna merah (tak selamat).

Cukuplah sekadar untuk kita check ingredients supaya kita tahu roughly.

My fav website sebab interface dia cantik and senang nak navigate. Details dia pun kemas and senang nak faham.

Sama macam CosDNA, you need to copy and paste the ingredient list tapi kalau product yang famous, normally dah ada data. It will show everything that you need to know, whether it's paraben free, sulfate free, alcohol free, silicon free, or fungal acne safe.

Apa apa pun, semua website ni sebagai rujukan dan panduan sahaja. Semua kulit berbeza dan react dengan cara yang berbeza. Make sure you know and listen to your skin. Walaupun ingredients penting, it's not the only one yang kita kena ambil tahu. % untuk setiap ingredients tu berbeza, kulit manusia pun react dengan cara yang berbeza.

Yang penting, kalau dah beli satu produk, buat patch test dulu. Read more about patch test


Nak Tampil Cantik Menawan Dan Awet Muda Semula Jadi, Senang Sahaja! Kena Amalkan 5 Langkah Terbaik Ni!

Untuk tampil jelita dan menawan secara semula jadi merupakan idaman semua wanita. Iyalah, tidak perlu mengeluarkan kos yang banyak serta tidak perlu membazir waktu untuk bersolek, pastinya menjadikan ia impian semua.

Sebenarnya, kejelitaan semula jadi itu tidaklah sukar untuk memilikinya asalkan kamu tahu cara dan langkah terbaik untuk tampil yakin dengan diri kamu, dan meraikan keanggunan wajah kamu. Amalkan langkah-langkah ini untuk kamu miliki kejelitaan secara semula jadi!

Pasti ramai yang sudah tahu mengenai hal ini, bukan? Cara menjadi cantik yang pertama adalah dengan memperhatikan makanan yang kamu ambil. Makanan yang berkhasiat adalah cara yang paling mudah untuk mendapatkan kulit yang sehat. Pastikan kamu menambahkan buah dan sayuran ke dalam menu harian.

Makanan yang kaya dengan sumber Omega-3 seperti biji rami dan makanan yang diperkaya sumber vitamin seperti jeruk, ubi, dan labu bisa menjadi solusi cantik. Kemudian jangan lupa untuk ambil jenis makanan yang tinggi protein seperti telur, ayam, kacang merah, kacang buncis dan keju.

Makanan yang sihat akan membuatkan tubuh tetap bersinar dan sihat dari dalam dengan memberikan tubuh semua sumber nutrisi yang diperlukan.

2. Minum air dengan cukup.

Ramai yang malas untuk minum air dengan kuantiti yang secukupnya. Hakikatnya, cara menjadi cantik yang kedua ialah dengan minum air yang banyak. Setiap sistem dan fungsi dalam tubuh kita bergantung pada kandungan air dalam tubuh badan. Lebih mudah sekiranya kamu selalu membawa sebotol air ke mana pun kamu pergi dan jagalah tubuh badan dari terhidrasi sepanjang hari. Tipnya, minum minimal 8 gelas atau lebih kerana ia dapat membantu mengeluarkan toksin dari dalam tubuh, dan membuatkan kulit tampak lebih segar dan berseri.

3. Waktu tidur yang baik.

Tidur merupakan proses dimana badan kita berehat dan akan mengembalikan kesegaran pada otot dan saraf kita. Jika kita cukup tidur, jerawat juga tidak akan muncul! Tidur yang baik juga akan memberikan kesan positif pada kesihatan dan juga penampilan diri. Aktiviti ini penting kerana tubuh akan memperbaiki dirinya sendiri ketika tidur. Apabila kita mendapatkan waktu dan kualiti tidur yang baik,  kulit akan menjadi lebih tegang dan awet muda kerana badan kita menghasilkan kolagen yang secukupnya secara semula jadi!.

4. Ketahui tentang produk kesihatan yang diambil.

Ini amat penting untuk memastikan tiada kesan sampingan yang berlaku pada tubuh badan kamu! Sama juga seperti bahagian-bahagian penting seperti kulit, setiap bahan yang diambil pastinya akan memberi kesan kepada tubuh badan kamu, sama ada baik atau buruk. Kulit menyerap 60 peratus dari barang-barang yang dipakai, jadi pastikan kamu awasi setiap jenis produk yang diambil, terutamanya bahan-bahan yang mengandungi banyak bahan kimia. Untuk mengelakkan kesan buruk, kamu juga boleh cuba dengan bahan-bahan tradisional yang lebih bersifat semula jadi.

5. Keluarkan peluh dengan bersenam!

Tubuh yang sihat tidak hanya tertumpu kepada jenis makanan yang diambil, malah kamu juga harus cergas dan aktif bersenam untuk mengeluarkan peluh dari badan. Aktiviti kecergasan membantu untuk meningkatkan perjalanan darah, menghilangkan racun dalam badanm meningkatkan jumlah oksigen, memberikan sumber endorfin yang boleh mengurangkan rasa stres, dan menenangkan seluruh bahagian tubuh, termasuk kulit.


Kena Tahu 16 Gabungan Warna Yang Betul Elak Penampilan Hijabi Kelihatan Hodoh Di Pagi Raya

Menggabungkan pilihan warna yang betul adalah penting untuk memastikan seseorang itu tampil menarik dan kelihatan sempurna. Jika salah pilih warna boleh menyebabkan anda terampil sedikit hodoh kerana membuat kesilapan apabila memilih pakaian.

Hijabista kongsi padanan 15 gabungan warna menarik untuk digayakan sempena persediaan sambut Syawal tak lama lagi.

SUMBER: Brightside


Panduan A-Z Vitamin Yang Terbaik Untuk Kulit Sihat Dan Glowing. Baru Tiada Kesan Sampingan

Vitamin juga terdapat pada produk penjagaan muka bukan sahaja di dalam makanan anda. Jarang kita ketahui fungsi dan nama saintifik di dalam skincare. Sebelum membeli produk,semak dahulu label isi kandungan kandungan bahan di dalam skincare. Supaya tidak tersalah beli dan mempunyai kesan sampingan.

Semak 6 jenis vitamin yang ada dalam skincare untuk panduan anda mendapatkan hasil yang maksima.

Vitamin larut lemak ni ada banyak nama. Antaranya :

Selalunya akan tentera perkataan “retin” maknanya itu adalah sejenis bentuk vitamin A.

1. Iritasi : kalau tak pernah guna, vitamin A boleh buat kulit kering dan iritasi. Jadi mulakan dengan kepekatan yang rendah 1-2 kali seminggu. Kemudian baru 3-4 kali seminggu.
2. Sensitif dengan matahari : Retinol akan buat kulit senang terkena kerosakan matahari, jadi gunakan hanya pada waktu malam dan pakai sunscreen pada waktu siang.

Hampir kesemua jenis vitamin A (kecuali Hydroxypinacolone retinoate) perlu ditukar ke dalam bentuk retinoic acid sebelum diserap ke dalam kulit.

Retinyl palmitate > retinol> retinaldehyde > retinoic acid.

Biasanya , semakin jauh bentuk vitamin A dari retinoic acid, semakin kurang efektif. Kalau yang ada kulit sensitif boleh gunakan produk yang mengandungi vitamin A bentuk Retinyl Palmitate.
Bermaksud :

B3 adalah ahli yang paling banyak buat kerja dalam keluarga Vitamin B. Nama superheronya ialah NIACINAMIDE, mesti ramai yang kenal kan?
Bagaimana Vitamin B3 membantu kesihatan kulit?

Berita baik, niacinamide ni selamat digunakan oleh sesiapa saja.

Vitamin B sebenarnya adalah pantothenic acid. Panthenol adalah bentuk alcohol pantothenic acid. Jangan takut dengan perkataan ‘alcohol’ tu. Panthenol adalah alkohol baik untuk kulit.

Tiada, selamat digunakan semua jenis kulit.

Semua orang, terutama mereka yang berkulit sensitif.

Adalah sejenis vitamin larut air yang ada banyak nama , antaranya:

• Ascorbic acid polypeptide
• Ascorbyl glucosamine
• Ascorbyl glucoside
• Ascorbyl palmitate
• Ester-C
• Ethyl ascorbic acid
• L-ascorbic acid (pure form)
• Magnesium ascorbyl phosphate
• Sodium ascorbyl palmitate
• Sodium ascorbyl phosphate
• Tetrahexyldecyl ascorbate
Pada dasarnya, kalau ada perkataan “ascorb” dalam senarai kandungan, maka itu adalah sejenis bentuk vitamin C.

L- ascorbic acid adalah jenis yang paling effektif, tapi ia juga adalah bentuk yang paling tak stabil. Bermakna ia tak efektif dalam jangka masa panjang.

Adalah vitamin larut lemak yang datang dalam banyak bentuk:

Pada dasarnya, kalau ada “tocopher” itu maknanya vitamin E.
“d” bermaksud vitamin E itu dihasilkan dari sumber semulajadi seperti gandum.
“dl” pulak ada vitamin E sintetik.

Adalah fake vitamin. Dikenali juga fatty acids yang badan anda tidak berkerja. Contohnya:

Sesiapa saja, tapi ia sangat terbaik untuk mereka yang berkulit kering.


Viral Isu Elak Basuh Baju Suami Campur Dengan Anak-anak, Lelaki Ini Kongsi Cara Didik Keluarga

Baru-baru ini viral di media sosial status seorang wanita yang mempersoalkan basuhan baju anak dan suami dicampur sekali. Meskipun hukum menyatakan basuhan suci, seorang isteri seharusnya mempunyai adab dan memuliakan suami.

Isu tersebut telah mendapat pelbagai respon daripada pelbagai pihak. Rata-rata tidak bersetuju dan menegaskan tidak perlu memberatkan apa yang tidak sepatutnya.

Status ini mula menjadi pendebatan ramai, Masing-masing ada pendapat yang berbeza dan menganggap perkara ini tidak wajar diamalkan.

Melalui satu perkongsian di laman Facebooknya, seorang lelaki, Akhi Fairuz Al-Jengkawi berkongsi cara didik keluarga.

Ya lah, ya lah, saya delete post pasal basuh baju tadi. Dah bergaduh pula memasing kat facebook saya ni.

Bagi saya mudah, utamakan prioriti dahulu. Bil letrik, bil air, masa dan tenaga. Kena ambil kira semua tu. Kenapa nak membazir kalau boleh berjimat?

Rasanya payah nak cari suami yang kata, baju saya asingkan, jangan campur sekali. Dia pun fikir banyak kali pasal komitmen bulanan.

Kalau ada sebab munasabah, tak ada masalah. Contoh, pakaian suami atau isteri tu terlalu kotor, atau sebab kerja di klinik atau hospital, virus bakteria sana sini. Alasan tu patutlah.

Sekarang, mari kita berfikir, kenapa ya pakaian anak ada najis?

Kalau baby eloklah tak campur pakaian dengan orang dewasa. Basuh dengan tangan lebih baik. Taklah rosak baju budak tu nanti. Lahir anak baru, boleh guna lagi baju tu.

Ada anak yang pakai pampers lagi ke? Umur dia dah berapa sekarang? Bila nak ajar tak pakai pampers tu? Kalau dah tak pakai pampers, fokus lah untuk didik anak cara basuh najis dengan cara yang betul.

Kalau terkena juga najis, cuci dengan air paip dulu hingga hilang bau, warna dan rasa. Kemudian, basuhlah di mesin basuh juga.

Anak lelaki, jangan ajar kencing berdiri, ajar dia berdehem untuk habiskan urin keluar. Pintu kunci bila mandi atau buang air kecil. Anak perempuan pun sama. Ajar anak kemaluan dia nama faraj/ vagina, zakar/penis.

Itu keutamaannya.

Jangan memberatkan apa yang tak sepatutnya. Islam tak ajar begitu. Anak harus diajar berdikari, cinta pada ilmu, bijak mengurus diri, beradab, jaga akhlak, jaga kemaluan, bertanggungjawab, pandai cari duit, empowerment mereka dari awal, baik anak perempuan mahupun anak lelaki.

Suami pula belajar urus rumah. Basuh baju, sidai baju, iron baju, lipat baju, gantung baju, simpan baju dalam almari. Kalau rasa tak sempat, beli dryer mudahkan kerja isteri.

Anak lelaki dari kecil ajar masuk dapur. Basuh pinggan, cuci kasut, masak, kenal sayur, basuh baju, bersihkan tandas, buang sampah ke tong sampah luar. Nanti tak adalah menyusahkan isteri je bila dah kahwin.

Nabi Muhammad tu pun bila di rumah bantu isteri.

Kita ni kadang-kadang melebih ikut adat sampai terlupa ada lagi yang lebih penting dari tu.

Sumber kredit: Akhi Fairuz Al-Jengkawi


Tidak Berhenti Pada Tahap Ijazah Sarjana, Dato’ Fazley Yaakob Ingin Teruskan Pada Peringkat Doktor Falsafah

Pelajaran itu adalah suatu benda yang tidak akan berakhir hingga ke akhir hayat kita. Setiap masa dan detik, kita pasti akan belajar sesuatu benda yang baru meski pun usia semakin bertambah saban tahun.

Usia mahupun masa bukan penghalang buat Dato’ Fazley Yaakob bagi melanjutkan pelajaran ke peringkat yang lebih tinggi. Kini, dia telah pun berjaya menamatkan pengajian sarjana pada ahad lalu.

Pernah berjanji bersama Allahyarham bapanya, Dato’ Fazley Yaakob tepati pada kata-katanya dengan merangkul sarjana dalam bidang pengurusan dan perniagaan di Asia E University (AEU). Dia juga tidak menafikan untuk menyambung lagi pendidikan pada peringkat doktor falsafah di universiti yang sama.

Usahawan dan juga penyanyi berusi 44 tahun itu tidak terdetik untuk berputus asa dalam melanjutkan pelajaran meski pun pada usia itu. Bahkan, dia mahu menjadi contoh yang terbaik kepada empat anaknya sebagaimana mereka akan mengikuti jejak langkah yang sama.

“Saya pernah menyaksikan arwah bapa menerima sarjana di Amerika Syarikat sekitar tahun 1989, ketika itu saya berjanji dengannya akan terus mengejar ilmu sehingga ke peringkat tertinggi.

“Apa yang saya lakukan ini juga sebagai contoh kepada anak-anak dan majlis konvokesyen saya pun anak sulung turut menghadirinya. Saya beritahunya inilah hasilnya jika belajar bersungguh-sungguh,” ujarnya.

Dato’ Fazley Yaakob mengambil masa selama tiga tahun bagi melengkapi sesi pendidikan sarjana. Dia akui bahawa pelbagai dugaan yang juga termasuk berkaitan pengurusan berkaitan keluarga selepas pemergian arwah bapanya, Dato’ Yaakob Mohammad yang telah pergi meninggalkannya sekeluarga pada Februari 2016 di sebabkan oleh komplikasi paru-paru.

“Sebelum menyambung pengajian di AEU, saya sudah mendaftar di Universiti Utara Malaysia (UUM) namun terpaksa mohon cuti belajar di sebabkan mahu menguruskan hal keluarga,

“Selain itu, saya ada perniagaan dan kerjaya dalam bidang masakan…jadi memang banyak dugaan sepanjang tempoh belajar tetapi syukur dengan bantuan penyelia, saya berjaya tamatkan pengajian,

“Bagi yang mengenali saya tahu bahawa saya seorang yang gemar belajar dan mencari ilmu, tidak kira bidang atau jurusan apa asalkan ada peningkatan ilmu,” katanya lagi.

Pembahagian masa yang betul dan sistematik membantunya dalam pengurusan kehidupan serta keluarga di samping dia turut harus fokus dalam pelajaran. Masa yang ada di peruntukkan dengan sebaik-baiknya.

“Saya akan pastikan jadual di susun dengan baik. Selepas menghabiskan masa untuk gimnasium atau latihan muay thai, barulah saya akan lakukan kerja harian,

“Saya juga akan pulang rumah awal sebelum anak-anak semua masuk tidur. Semua harus berjalan lancar dan di sebabkan itu disiplin tinggi amat di perlukan,” jawabnya lagi mengenai pembahagian masa yang bagus.

Sebagai pengajaran buat kita, masa yang ada perlu di isikan dengan cara yang betul meski pun kita sering kekurangan waktu untuk melakukan sesuatu. Ingatlah, setiap masa itu mendidik kita suatu benda yang baru, jadi jangan sia-siakannya.


Ternyata Cara Kita Semua Mencuci Muka Salah, 5 Kesilapan Yang Perlu Diperhatikan

Mencuci muka adalah sesuatu yang kebanyakan kita lakukan setiap hari, jadi agak mengejutkan apabila pakar mendakwa kita telah melakukan lebih banyak bahaya daripada kebaikan sepanjang masa.

Sehinggakan satu tinjauan, oleh jenama penjagaan kulit Cerave, mendapati lebih separuh (55 peratus) individu cenderung berlebihan atau kurang mencuci muka. Sementara 42 peratus menggunakan air sahaja untuk membersihkan muka mereka, kajian itu mendapati.

Seorang pakar dermatologi dan estetik, mendedahkan kesilapan biasa yang dilakukan oleh orang ramai mengenai kulit mereka.

Saya rasa kita semua boleh bersetuju bahawa salah satu perkara paling buruk yang boleh anda lakukan untuk muka anda ialah menggunakan kain muka yang kotor. Membiarkan kain anda tergantung di bilik mandi selama berhari-hari di antara penggunaan menghasilkan cawan petri untuk bakteria. Cuci kain selepas setiap dua kali penggunaan dan pastikan untuk membilas dengan baik dengan air panas selepas setiap penggunaan.

Menggunakan air yang terlalu panas menggalakkan urat benang muncul dan boleh menyebabkan jerawat dan rosacea. Semasa menggunakan air sejuk boleh menyebabkan kekeringan. Sebaliknya air suam yang terbaik.

Mencuci muka kadangkala boleh menyakitkan sedikit. Menggosok muka anda boleh menyebabkan kerengsaan dan mengganggu keseimbangan bakteria pada permukaan kulit.
Siramkan air suam ke atas muka dan jika menggunakan kain gunakan gerakan bulat ringan daripada menyeret kulit.

Kualiti air bukanlah sesuatu yang boleh anda kawal. Dan malangnya, jenis air yang mengalir dari paip anda benar-benar boleh menjejaskan kulit. Jika anda tinggal di kawasan air yang keras, paras kapur yang tinggi boleh menyebabkan ekzema dan menyebabkan kulit kering. Untuk mengatasinya, cuba gunakan emolien semasa anda mencuci seperti Cetraben atau Aqueous cream untuk menutup kelembapan semasa anda mencuci.

Mencuci muka sekali atau dua kali sehari sudah lebih daripada mencukupi untuk memastikan kulit anda bersih. Membasuh berlebihan boleh merengsakan dan mengganggu mikrobiom kulit.


Face Pilates, Alternatif Yang Sihat Kepada Anti-Penuaan Dengan Gabungan Produk Yang Tepat

Facial Pilates ialah program senaman anti-penuaan yang menggunakan satu siri senaman dan teknik untuk menyasarkan otot-otot di muka anda untuk membantu mencergaskan dan meremajakan kulit anda.

Facial Pilates adalah terapi semula jadi yang semakin menjadi pendekatan pilihan untuk wanita dan lelaki yang ingin membalikkan tanda-tanda penuaan seperti kedutan atau kendur, tanpa menggunakan pembedahan kosmetik atau campur tangan perubatan lain. Beberapa kaedah anti-penuaan bukan semula jadi yang lebih popular dalam amalan hari ini seperti:

Persatuan Pakar Bedah Plastik, menyenaraikan pengangkatan muka sebagai salah satu prosedur pembedahan kosmetik yang paling biasa dilakukan. Face lift ialah prosedur pembedahan elektif yang membantu mengatasi kedutan, kulit yang longgar dan kendur, timbunan lemak dan tanda-tanda penuaan lain di muka.

Facelift boleh memakan belanja yang banyak, memerlukan hirisan di belakang telinga dan sehingga ke garis rambut dan pemulihan selepas operasi boleh menjadi ketat dan amat menyakitkan dengan kesan sampingan yang dilaporkan seperti lebam, bengkak dan rasa sesak.

Botox dan filler adalah suntikan yang telah membanjiri pasaran sebagai alternatif tanpa pembedahan dalam prosedur kosmetik anti-penuaan. Lumpuh muka, pedih, kemerahan, kegatalan, sakit, pendarahan, lebam, tindak balas alahan, jangkitan, ketulan di bawah kulit dan perubahan warna kulit di sekitar tapak suntikan sebagai kesan sampingan yang boleh dikaitkan dengan suntikan.

Suntikan kosmetik bersifat sementara, biasanya bertahan sekitar 8 bulan. Rawatan tetap diperlukan untuk mengekalkan penampilan. Pengisi juga boleh mempercepatkan muka kendur, kerana berat tambahan di bawah kulit menarik ke bawah pada tisu sekeliling, memerlukan pengisian yang lebih meluas untuk mengekalkan penampilan muda.

Perdebatan mengenai keselamatan ubat-ubatan yang digunakan dalam suntikan adalah sengit. Bahan kimia yang dikenali sebagai Botox, sebagai contoh, telah digambarkan sebagai “sangat beracun” menurut pakar neurologi di The Johns Hopkins University.

Dakwaan bahawa krim ini memenuhi banyak janji yang mereka buat untuk mengurangkan tanda-tanda penuaan, adalah formula yang terbukti secara saintifik dipertikaikan secara meluas, pada tahap saintifik.

Krim melembap walaupun yang paling murah akan melakukannya – dan itu membantu menjadikan kulit kelihatan lebih anjal dan sihat. Bagi tuntutan lain, beberapa kajian telah diterbitkan dalam jurnal perubatan untuk menunjukkan produk berfungsi seperti yang diiklankan atau selamat untuk digunakan. Kajian telah dilakukan untuk menunjukkan korelasi antara kos dan keberkesanan krim anti-penuaan, secara purata, krim menunjukkan hanya sedikit peningkatan kedutan pada tahap terbaik.

Cadangan produk:

Serum ini, dengan campuran 11 peptida yang sangat pekat, memberikan kulit yang gebu sambil menyasarkan kulit wajah yang kusam dan tidak sekata. Kemunculan garis-garis halus, kerosakan matahari dan pori-pori yang membesar dipertingkatkan dan cahaya dipulihkan, manakala bahan-bahan penambah air yang berkuasa (seperti ekstrak cendawan salji, natrium hyaluronat dan natrium PCA) menambah tahap penghidratan.

Minyak tumbuhan dan vitamin yang kaya dengan antioksidan dan tidak wangi (tokotrienol, squalane, minyak biji teh hijau dan minyak marula) menenangkan sambil menambahkan sentuhan kelembapan ringan pada kulit. Sebagai rawatan lanjutan, pengukuhan kulit dan pembaharuan sinaran anda. Dirumus dengan gabungan unik peptida termaju, asid amino pemulihan, dan asid laktik pengelupasan, Protini™ Powerpeptide menyasarkan pelbagai tanda kerosakan sambil menguatkan kulit.

Formula ini padat dengan kompleks peptida yang berfungsi untuk memulihkan lantunan dan menganjalkan muka, ekstrak sel stem teratai air pygmy untuk menenangkan dan melembapkan, juga ekstrak penapaian asid folik kacang soya untuk memulihkan keanjalan. Secara keseluruhannya, pelembap melembapkan kulit secara mendalam dan meminimumkan penampilan garis-garis halus, kedutan. Protini adalah vegan dan bebas daripada potensi perengsa seperti pewangi, minyak pati, silikon, dan alkohol yang pengering.

Peremajaan wajah, juga biasa dirujuk sebagai Pilates Muka ialah satu siri senaman dan teknik yang digunakan untuk membantu mengurangkan hasil sampingan penuaan seperti kedutan dan kulit kendur.

Peremajaan wajah adalah industri yang semakin berkembang apabila individu semakin mencari pilihan terapi semula jadi yang bebas daripada kesan sampingan yang berpotensi berbahaya. Mengurangkan tanda-tanda penuaan dan memulihkan kulit dan otot muka boleh memberi impak yang besar kepada kesejahteraan psikologi dan fizikal seseorang.

Ia adalah satu bentuk peremajaan wajah yang secara semula jadi berfungsi pada otot muka, leher dan rahang untuk membantu mengurangkan tanda-tanda penuaan, menjadikan kulit kelihatan lebih muda dan sihat. Pilates Muka memberikan muka “senaman”, menggunakan set latihan yang bekerja pada teknik seperti pernafasan, membetulkan fungsi otot, regangan dan menguatkan otot.

Muka mempunyai sedikit lemak dan kumpulan otot di sini adalah kecil. Itu memudahkan untuk menyasarkan kawasan tertentu dan melihat hasil yang pantas.

Individu disyorkan untuk menghadiri beberapa sesi supaya mereka boleh belajar cara menggunakan otot muka mereka dengan betul. Apabila seseorang individu memahami perkara ini, mereka berada dalam kedudukan yang lebih baik untuk memahami, mengasingkan dan menyasarkan otot muka tertentu. Sama seperti mana-mana senaman, lebih banyak anda lakukan, lebih baik ia menjadi dan hasilnya akan ketara dalam beberapa minggu.

Secara amnya, untuk mencipta rutin jangka panjang di sekitar senaman, senaman disyorkan setiap hari. Untuk penambahbaikan jangka panjang, penyelenggaraan mingguan disyorkan. Jadi, jika anda mencari tabiat semula jadi, tanpa kesakitan, kos efektif, sepanjang hayat yang akan membantu menyegarkan kulit anda, mengurangkan tanda-tanda penuaan dan membuatkan anda kelihatan dan berasa hebat.


Cara Supaya Disukai & Disayangi Adalah Berdoa Dan Punyai Peribadi Yang Terbuka. Rugi Tak Amalkan!

Doa sentiasa disukai pasangan, sahabat handai dan orang di sekeliling apatah lagi pengikut di laman sosial. Manusia tentu tidak boleh hidup sendiri, kita memerlukan antara satu sama lain di persekitaran kita.

Untuk itu kita harus menjadi orang yang memiliki keperibadian yang bagus sehingga disukai ramai orang kerana jika kita mempunyai banyak teman atau disukai ramai orang maka hidup kita akan menjalani hidup dengan lebih mudah.

Tetapi dari sekian ramai orang yang hidup di dunia ini pastinya tidak semua orang mudah dalam mencari teman, masih ramai mereka yang masih bingung cara supaya mereka disukai dan dicintai oleh orang disekitarnya. Anda perlu mengetahui bahawa banyak cara supaya disukai banyak orang dan salah satunya adalah berdoa dan menjadi peribadi yang terbuka.

Perlu diingatkan bahawa dalam mencari teman ada baiknya harus memilih teman yang benar-benar jujur dan boleh bertolak ansur kerana jika kita salah mencari teman, maka kita boleh ikut terjerumus kedalam hal-hal yang negatif untuk itu ada baiknya jika anda berdoa supaya dicintai ramai orang.

Bacaan doa supaya disukai orang yang boleh amalkan dirumah seperti berikut :
Surat Al-Fatihah, zikir, Selawat Nabi dan Surat Ayatul Mahabbah. Bacaan doa tersebut lebih baik di amalkan setelah anda mengerjakan solat Fardhu 5 waktu dan jika doa anda supaya cepat di kabulkan oleh Allah maka anda boleh diikuti dengan solat sunnah hajat dan berdoa dengan sungguh-sungguh kepada Allah.

Mengapa selalu membaca Surat Al-Fatihah, kerana Surat Al-Fatihah sendiri merupakan kumpulan dari ayat-ayat di Al-Qur’an yang mempunyai manfaat yang begitu banyak dan luar biasa untuk manusia jika mereka membacanya sehingga Surat Al-Fatihah ini pun harus di baca jika kita mengerjakan Solat Fardlu maupun Solat Sunnah.

Bacaan doa supaya disukai banyak orang lainnya yang bisa anda amalkan setelah solat fardhu atau solat sunnah hajat, seperti di bawah ini :

Semoga doa ini dapat berguna dan bermanfaat untuk anda semua kerana kita harus sedar bahawa kita hidup di dunia ini akan memerlukan orang lain. Di dalam Islam sendiri sudah dijelaskan bahawa sesama muslim itu saudara tidak memandang keturunan darah, semua sama dan saling memerlukankan satu sama lain. Akan sangat indah jika kita semua saling menyayangi. Insyallah!

SUMBER: Himpunan Doa


Dituduh Mengubah Wajah, Zarina Zainuddin Menjelaskan Perkara Sebenar

Perkhabaran atau berita tentang suatu perkara yang kurang pasti sudah tentunya akan menimbulkan banyak spekulasi. Ada juga yang sanggup menuduh tanpa soal selidik adalah suatu perbuatan yang tidak patut diamalkan dalam kehidupan sesama manusia.

Baru-baru ini, ramai yang pelik melihat pelakon Zarina Zainuddin apabila dia kelihatan agak ‘berbeza’ dari sebelumnya. Kini, Zarina tampil memberikan penerangan lebih lanjut tentang apa yang berlaku.

Kecoh di sosial media apabila melihat perkongsian terbaru Zarina Zainuddin mengenai pembukaan booth di sebuah ekspo baru-baru ini. Ramai yang tertanya apabila melihat wajah pelakon tersebut.

Menjadi rentetan warganet adalah hidungnya kelihatan ‘berbeza’ dari sebelumnya. Ada yang bertanyakan adakah itu filter atau Zarina melakukan sesuatu pada wajahnya sehingga nampak berlainan.

Ramai yang meninggalkan komen-komen di bawah hantaran di Instagram bertanyakan perubahan pada wajahnya. Ada juga yang menyatakan bahawa rupanya terdahulu lebih cantik berbanding sekarang.

Lantas pelakon itu juga memuatnaik satu hantaran yang menyatakan rata-rata video yang dibuat menggunakan filter pada telefon pintarnya. Dia juga menafikan sebarang perubahan yang dilakukan pada wajahnya.

Zarina juga membuat satu lagi hantaran yang menerangkan situasi yang dia alami. Dia membuat satu video yang menjelaskan lagi secara terperinci untuk memberi jawapan kepada semua yang tertanya-tanya akibat ‘perubahan’ di mukanya itu.

“Sebenarnya saya ada masalah sinus yang teruk sampai migraine! Sampai tahap saya rasa nak buka tudung sebab selalu sangat sakit kepala,

“Saya pergi berjumpa doktor dan membuat pembedahan untuk keluarkan bendalir yang terdapat di bahagian sini, jadi saya lakukan atas kerana medical reason.” katanya dalam video.

Zarina juga memberikan kenyataan pada ruangan kapsyen menyatakan dia berasa sedih ekoran komen yang diberikan oleh warganet tanpa usul periksa. Dia juga mengharapkan bagi mereka yang ambil berat tentang dirinya untuk mendoakan kesihatan dan kesejahteraan dirinya.


TUTORIAL MEKAP: Solekan Mata Hanya Satu Warna Buat Hijabi Yang Sibuk & ‘ON THE GO’

Selalunya solekan mata akan memerlukan bilangan ‘eyeshadow’ yang banyak. Paling kurang dua rona yang berbeza. Tetapi trend kini lebih menjurus kepada solekan mata satu rona. Ia tampak lebih ‘chic’ dan ringkas. Solekan begini lebih menawan dan menjadi ikutan lebih-lebih lagi bagi hijabi yang ‘on the go’.

Sumber: youtube.com (Eimear McElheron)

Pastikan anda memilih ‘eyeshadow’ yang mempunyai sedikit ‘shimmer’ di dalamnya untuk menonjolkan mata anda.

Elakkan ‘eyeshadow’ yang memiliki ‘glitter’ kerana ia hanya akan nampak ‘cakey’ dan murahan.


Dai’ Wan INGATKAN 3 Tip Ini Bagi Pasangan Yang PERTAMA Kali Nak Jumpa Keluarga MENTUA

Melangkah ke alam rumahtangga bukan bermaksud hanya berkahwin dengan si dia seorang, tetapi juga ibu bapa dan seluruh keluarganya. Dalam hal ini tidak kira lelaki atau perempuan, bertemu bakal keluarga adalah saat paling mendebarkan. Manalah tahu jika  salah langkah perhubungan boleh putus di tengah jalan gara-gara keluarga mentua tidak berkenan. Perkongsian dari Ustaz Da’i Wan ini mungkin sedikit sebanyak boleh membantu bakal pengantin membuat persediaan sebelum bertemu keluarga mentua.

Menurut Da’i Wan ada cara tertentu untuk mengambil hati mereka. Gunakan cara yang lebih berhemah dan sopan kerana pandangan pertama itu penting. Kena ingat kita mahu hidup lama bersama anak mereka dan hubungan yang terjalin akan kekal hingga ke akhir hayat.

Ziarah bawa buah tangan

Dulu saya selalu risau boleh ke nak tawan hati bakal ibu dan ayah mertua saya? Senantiasa ingat pesan bonda saya, datang ziarah bawa sikit buah tangan. Jangan tangan kosong. Setiap kali saya ceramah di belah utara, saya akan diberikan driver peribadi oleh pihak penganjur.

Terima kasih sangat2 pada pihak penganjur yang cukup baik dan sempurna layanan mereka untuk saya selama ini. Saya akan hargai dan kenanginya sampai bila2. Berbalik pada luahan hati saya td, kita sambung semula, ha2, saya selalulah p shopping dgn driver2 peribadi tu sekali mncari buah tgn, dan sy pun ambil peluang, minta mereka ‘Drop by’ di rumah bakal mertua saya.

Ingat lagi, kali yg pertama, punya ‘Nervous’ nak bawa apa lg ni, nanti mereka suka ke tak? Saya punya risau tu sekali saya p bagi semua ap yg ada dgn sy, dgn botol2 air mineral yg ceramah semalam tu pun sy bagi, ha2. Depa pakat dok gelak laa. (Cakap Kedah nampak, Da’i Wan).

Datang dengan mood happy

Kahwin seluruh ahli keluarga

Ingat yang laki2, bila kita mengahwini seorang perempuan ketahuilah kita juga mengahwini seluruh ahli keluarganya. Tanggung jawab isteri kita pada keluarga dia menjadi sebahagian dari tanggung jawab kita juga.

Ingat, perkahwinan adalah sebuah ibadah, yang mendatangkan jutaan pahala dan rezeki padanya. Dengan itu, saya perkenalkan: Al Fadhil Ust Mohd Zamzari Bin Salleh & Pn Sa’iroh Bt Mat Hashim adalah nama bakal mertua yang saya telah mula menyayangi mereka kerana Allah swt hari ini.

Yang benar, bakal menantu-Da’i Wan.


Pemain Bola Sepak Pun Tak Bawa Handphone Masuk Padang, Kenapa Depan Kaabah Kita Bawa, Jagalah Adab Dengan Allah

Telefon pintar sudah menjadi ‘barang’ keperluan penting dalam kalangan masyarakat kita hari ini. Ia banyak memudahkan urusan harian seperti pekerjaan, pembelajaran, kewangan, membeli-belah dan sebagainya.

Dengan kelajuan capaian internet terutama di bandar besar, ia meningkatkan penggunaan telefon pintar bagi segenap lapisan masyarakat tanpa mengira batasan umur, pekerjaan mahupun taraf sosial.

Kemunculan pelbagai aplikasi dalam talian, laman media sosial, portal jual beli dan perkhidmatan penstriman mula mempengaruhi gaya hidup masyarakat. Keadaan ini menyebabkan masyarakat terlalu ‘taksub’ dengan telefon pintar.

HANDPHONE DAN KAABAH

Syeikh Nuruddin Albanjari dalam satu ceramahnya pernah memberi soalan kepada para jemaahnya.

“Kenapa tidak ada seorang pun pemain bola sepak yang membawa handphone mereka masuk padang ketika bertanding?” Jemaah terdiam, tidak ada satu pun yang menjawab.

Kemudian Syeikh melanjutkan.

“Sebab tidak ada kepentingan. Mereka hanya perlu fokus pada permainan mereka. ”

Jadi kenapa kita perlu membawa handphone ketika masuk ke rumah Allah atau masjid? Adakah padang bola itu lebih mulia daripada masjid? Adakah bermain bola itu perlu lebih fokus atau khusyuk daripada solat?

Mulai sekarang, belajarlah. Belajarlah untuk tidak menyibukkan diri dengan handphone, netbook, dan laptop dalam rumah Allah, kerana tiada urusan yang lebih penting daripada urusan kita dengan Allah.

Syeikh Abdurrahman assudais, Imam Masjidil Haram, di suatu masa ketika mengimamkan solat di depan Kaabah, beliau mendengar suara alunan muzik dari salah satu handphone milik seorang jemaah yang turut bersolat di belakangnya.

Setelah selesai solat beliau bangkit sambil menangis, ia berkata kepada jemaah solat,

“Saya belum pernah mendengar muzik di rumah saya, tetapi hari ini saya mendengar muzik di rumah Allah.”

HIJABISTA: Tinggalkan seketika handphone kesayangan masing-masing. Di rumah Allah, kita tumpukan perhatian untuk melakukan amal ibadah. Janganlah kita ‘biadab’ di hadapan Allah. Allahuakbar…


Ahli Farmasi Beri Amaran, 7 Ubat Ini Perlu Elakkan Ambil Pada Waktu Pagi. Supaya Tak Spoil Hari Anda!

Mengambil ubat pada masa yang salah boleh menjadi perbezaan antara hari yang produktif dan hari di mana anda hanya mahu tidur.

Banyak preskripsi boleh membuat anda mengantuk dan mengambilnya sebagai perkara pertama bukanlah idea terbaik jika ingin menikmati hari anda seperti memandu atau menyelesaikan perkara-perkara penting. Makan Ini, Bukan Itu! Ahli farmasi jelaskan ubat yang harus dielakkan pada waktu pagi dan mengapa.

Seperti biasa sila berunding dengan doktor anda untuk mendapatkan nasihat perubatan. Dan untuk memastikan kesihatan anda dan kesihatan orang lain terjamin, jangan terlepas pandang tanda pasti anda sudah menghidapi COVID.

Pakar Farmasi menjelaskan, tekana darah tinggi boleh menyebabkan penyakit jantung, strok dan penyakit buah pinggang. Tekanan darah secara semula jadi menurun pada waktu petang. Antara pesakit yang mempunyai tekanan darah tinggi , penurunan waktu malam mungkin tidak berlaku. Oleh itu pengambilan ubat tekanan darah yang sekali sehari pada waktu petang membolehkan penurunan berlaku yang membawa kepada risiko kegagalan jantung dan strok yang lebih rendah. Pelarasan seperti ini harus sentiasa dibincangkan dengan pakar kesihatan anda.

Diphenhydramine (Benadryl®) ialah antihistamin yang digunakan untuk merawat gejala alahan. Bagi kebanyakan individu, diphenhydramine menyebabkan kemurungan sistem saraf pusat, menyebabkan rasa mengantuk, sedasi, keletihan, kekurangan tumpuan dan gangguan ingatan. Sudah tentu, jika petunjuk untuk diphenhydramine memerlukan pentadbiran siang hari (iaitu rawatan tindak balas alahan yang teruk), seseorang harus berhati-hati dan memantau kesan sedatif.

Antihistamin seperti diphenhydramine atau loratadine digunakan untuk merawat alahan. Jika anda mengambil ubat-ubatan ini setiap hari, adalah lebih baik untuk mengambilnya sebelum waktu tidur kerana ia boleh membuat anda sangat mengantuk. Elakkan mengambilnya pada waktu pagi, kerana ia mungkin menjejaskan keupayaan anda untuk memandu atau bekerja pada siang hari.

Ubat ini yang digunakan untuk insomnia dan digabungkan dengan vitamin B6 untuk rawatan atau pencegahan loya/muntah kehamilan. Doxylamine mempunyai sifat antikolinergik yang kuat dan telah dikaitkan dengan kekeliruan, pening dan mengantuk dan oleh itu hanya boleh diambil sebelum tidur.

Melatonin adalah hormon yang dihasilkan oleh otak sebagai tindak balas kepada kegelapan untuk menggalakkan tidur. Ia digunakan sebagai suplemen untuk rawatan gangguan tidur dan juga secara eksperimen dalam kombinasi dengan kemoterapi atau radiasi pada pesakit dengan tumor pepejal. Ia tidak boleh diambil pada waktu pagi kerana ia menyebabkan rasa mengantuk.

Melatonin adalah hormon yang dihasilkan oleh badan untuk memberi isyarat tidur. Pengeluarannya boleh disekat jika anda terdedah kepada cahaya pada waktu malam. Tahap melatonin menurun pada waktu pagi, membolehkan anda bangun. Melatonin sebagai suplemen digunakan untuk membantu masalah insomnia. Elakkan mengambil melatonin pada waktu pagi kerana ia boleh menyebabkan anda terpinga-pinga.

Asid amino penting yang terdapat dalam daging merah, ayam, telur dan tenusu. Ia telah digunakan sebagai ubat semula jadi untuk kebimbangan, insomnia, sakit kepala migrain, antara tanda-tanda lain. L-tryptophan telah dikaitkan dengan kemurungan sistem saraf pusat termasuk pening dan mengantuk.

Kolesterol tinggi membawa kepada penyakit jantung dan ubat penurun kolesterol seperti statin mengurangkan risiko itu. Memandangkan pengeluaran kolesterol paling tinggi dalam badan pada waktu malam, statin seperti simvastatin dan pravastatin paling berkesan jika diambil sebelum tidur.

Valerian ialah tumbuhan saka, yang ekstrak akarnya digunakan sebagai suplemen pemakanan untuk merawat insomnia, kebimbangan, kemurungan, sindrom resah dan sindrom prahaid. Ia perlu diambil sebelum tidur, kerana ia dikaitkan dengan pening, mengantuk dan mental lambat.

SUMBER: EAT THIS, EAT THAT


Asbab Datangnya Rezeki, Rita Rudaini Didik Anak Beri Kucing Makan Sebelum Ke Sekolah

Pelakon terkenal, Rita Rudaini berkongsi suatu perkara positif di laman sosialnya iaitu mengenai kucing yang menjadi asbab kepada rezeki yang datang dalam hidup kita.

Jelasnya, dia mendidik anak-anaknya agar sentiasa memberikan makanan dan air buat kucing setiap hari sebelum ke sekolah agar mereka memahami erti berkongsi rezeki.

Setiap hari sebelum pergi sekolah, mesti singgah bagi makanan dan air pada kucing….

Didik anak-anak berkongsi rezeki sesama makhluk…

Pernah tak ada kucing yang tiba-tiba datang ke rumah kita? Kadang-kadang pergi buang tapi datang balik.. Bergembiralah kerana anda terpilih untuk mendapatkan kurniaan rezeki yang berpanjangan dari Tuhan. Allah SWT nak menegur kita bahawa jika kita menolak kehadirannya, seolah-olah kita menolak rezeki yang melimpah-ruah telah diperuntukkan Allah SWT untuk kita.

Kucing itu hanya menjadi asbab kepada terjemputnya segala rezeki ini dengan keikhlasan kita dan doa dari kucing untuk tuan rumah.

Jadi selepas ini jika kita didekati kucing berbaik sangkalah kepada Tuhan kerana agenda rezeki kita dari Tuhan itu lebih baik dari perancangan kita sendiri. Dan mungkin kehadiran kucing itu menjadi kunci kepada turunnya rezeki di dalam hidup kita.

Rezeki bukan hanya wang ringgit dan harta benda tetapi juga dalam bentuk yang lain seperti kegembiraan, kesihatan, ketenangan, ilmu, kemudahan dan pelbagai lagi di dunia dan akhirat.

Kadang-kadang kucing yang mendekati kita itu mungkin merimaskan kita. Tapi ingatlah bahawa Allah SWT menghantar kucing itu sebenarnya untuk menguji kita.

Ujian pertama adalah soal bagaimana kita memandang dunia terutamanya rezeki. Adakah kita terlalu cintakan dunia sehingga kita menjadi terlalu bakhil dalam berkongsi rezeki dengan yang lain?

Ujian kedua adalah untuk melihat sejauh mana layanan kita kepada sesama makhluk.

Besar keistimewaannya pada orang yang didekati kucing kerana melaluinya manusia boleh belajar ilmu ikhlas…

Oleh itu sis, janganlah kita menghalau kucing apabila ia datang menghampiri kita. Kongsilah rezeki yang ada bersamanya. Kalau mahu lebih senang, apa kata kita sediakan terus makanan kucing di dalam kereta. Selepas ini, bolehlah anda memberinya makan jika terserempak dengan kucing jalanan. Mudahkan?


Rasa Macam Tak Berpakaian Masa Ambil Anak Di Sekolah Buatkan Zila Bakarin Nekad Berhijab

Pelakon drama 7 Hari Mencintaiku, Zila Bakarin akui keputusannya untuk berhijab datang dari dirinya sendiri dan tidak dipaksa oleh sesiapa.

Mengimbas kembali detik tersebut, ujar Zila segalanya berlaku secara tiba-tiba sewaktu dia hendak mengambil anaknya pulang dari sekolah dimana dia merasakan seperti tidak memakai apa-apa walaupun berpakaian.

“Semasa nak keluar ambik anak dari sekolah, saya rasa macam tiada seurat benang kat badan sedangkan saya pakai sweater dan jeans. Saya pergi kat kereta dan tiba-tiba rasa sejuk.

“Saya ulang alik keluar rumah pun rasa yang sama. Sampailah kali ketiga saya masuk rumah, dan terus terdetik untuk pergi ke laci dan ambik selendang dan terus pakai. Bila keluar rumah terus rasa macam selamat je,” jelas Zila,45.

Kini aktif dalam program “Jom Celik Al-Quran” anjuran Majlis Agama Islam Wilayah Persekutuan (MAIWP) dan Institut Pengajian Al-Quran (IPAQ), Zila juga turut meluahkan rasa syukur kerana mendapat sokongan daripada para peminat dan mendoakan untuk penampilannya sekarang.

Hijabista: Sememangnya diakui Zila memang nampak makin cantik dari hari ke hari. Mudah-mudahan dia akan terus istiqomah dan dapat menjadi inspirasi buat Muslimah di luar sana. Amin.